► Ambasador SAD: Kosovo je 'odlična uspešna priča'\n06.12.2018 | 19:30h ► 23:08h Priština\nAmbasador Sjedinjenih Američkih Država na Kosovu, Filip Kosnet je večeras izjavio da je Kosovo za SAD i narod Kosova "odlična uspešna priča".\nU interviju za RTK on je rekao da je tokom priprema za nedavno preuzimanje dužnosti ambasadora SAD imao susrete s mnogima iz vlade, Kongresa i van vlade, i smatra da je opredeljenje SAD za budućnost Kosova "nepokolebljivo" i da o tome postoji "potpuni konsenzus republikanaca i demokrata, vlade, administracije i Kongresa".\nNeke osobe su pogrešno shvatile da SAD podstiču promene granice ili razmenu teritorija\nNovi američki ambasador na Kosovu, Filip Kosnet je večeras izjavio da su "neke osobe pogrešno shvatile" da SAD podstiču promene granice ili razmenu teritorija.\n"Novi šefovi u Vašingtonu su se potrudili da objasne da smo zainteresovani za sporazum koji je dogovoren dobrom voljom između strana", izneo je on.\nAmbasador je rekao da "SAD nemaju predrasude šta može da sadrži sveobuhvatni sporazum u dijalogu. Može biti da obe strane, u dobroj volji, stvarno dobrom voljom, odluče da urede granicu. One mogu da odluče i da to ne urade, i mi, verujete, mi razumemo duboku uznemirenost, istorijske razloge, zašto je pitanje granice izuzetno komplikovano".\n"Ponovo želim da kažem da ih moja zemlja (SAD) ne tera na to. Ne vidimo obavezno ovo pitanje kao ključ dijaloga", kazao je on.\nAmbasador Kosnet je rekao da vidi da je veliki deo dijaloga usredsređen upravo na pitanje granica.\n"Mislim da su razgovori o granici samo jedan aspekat široke lepeze diskusija koje treba da se održe između dve zemlje i takođe treba da se dotakne ekonomska saradnja, bezbednost, kultura, obrazovanje, pravosuđe, posebno pravda, široka gamu pitanja o kojima treba da razgovaraju dve vlade i značajno je da se ne zadržimo na samo jednom aspektu problema", kazao je on.\nAmerički ambasador je istakao da su Kosovo i Srbija dve suverene države. "Mi ćemo uvek podržati Kosovo", kazao je američki ambasador, "iako se slepo ne slažemo sa svakom idejom koja dolazi iz vlade Kosova".\n"Ali ćemo podržati Kosovo u naporima za uspostavljanje mira, prosperiteta, pravde u zemlji i regionu", kazao je Kosnet i dodao da je značajno istaći da su SAD spremne da podrže strane za održivo i obostrano korisno rešenje, ali da one, SAD, "ne pišu scenario" za to.\nEvolucija BSK u oružane snage pozitivan korak za Kosovo\nNovi američki ambasador u Prištini Filip Kosnet izjavio je danas da je "evolucija" Bezbednosnih snaga Kosova (BSK) u vojsku "pozitivan korak za Kosovo" i dodao da je "više nego prirodno da Kosovo kao suverena i nezavisna zemlja ima odbrambene sposobnosti".\nPodsećajući na najave kosovskih lidera da će oružane snage moći da učestvuju u mirovnim operacijama i van Kosova, ambasador je u eksluzivnom intervjuu za RTK, koji će kasnije biti emitovan, ocenio da je Kosovo "stiglo do tačke u kojoj može da doprinese međunarodnoj bezbednosti umesto da bude njen korisnik".\n"To je dobrodošlo", kazao je Kosnet i dodao da Kosovo "nastavlja da zauzima visoko mesto na listi prioriteta američke spoljne politike".\nOn je za RTK govorio i o uvođenju takse od 100 odsto na uvoz robe iz Srbije i Bosne i Hercegovine na Kosovo, o konačnom sporazumu sa Srbijom i o tome može li taj sporazum da se odnosi i na pitanje granica.\nAmerička ambasada neće davati vize zvaničnicima koji su predmet velikih slučajeva korupcije\nAmbasada Sjedinjenih američkih država na Kosovu saopštila je danas da neće izdavati vize za zvaničnike koji su uključeni u velike slučajeve korupcije na Kosovu, jer građani Kosova...\nAmerički ambasador na Kosovu protiv imenovanja ratnog zločinca za ambasadora\nAmerički ambasador u Prištini Filip Kosnet iskazao je danas protivljenje odluci da Kosovo imenuje osuđenog ratnog zločinca za amabasadora Kosova.\nKosnet: Naše strpljenje ima granica, potrebno da se svi vrate za sto\nAmerički ambasador na Kosovu Filip Kosnet izjavio je da su SAD posvećene pružanju podrške procesu dijaloga između Kosova i Srbije, ali da njihovo strpljenje uvek ima granice i da ne može da...\nAmbasador Kosnet: Kosovo je blokirano usled korupcije\nAmbasador SAD u Prištini Filip Kosnet izjavio je, komentarišući izveštaj američkog Državnog sekretarijata o ljudskim pravima, da je Kosovo i dalje blokirano usled korupcije, da ima napada na...\nAmbasada SAD zabrinuta zbog pretnji novinarima i aktivistima civilnog društva u Srbiji\nAmbasada SAD u Beogradu izrazila je danas zabrinutost zbog pretnji nasiljem prema novinarima, aktivistima civilnog društva i političarima u Srbiji.


Folksvagenov solarni park održavaju ovce, a čuvaju magarci › Made-in-Germany.rs\nFolksvagenova fabrika automobila i solarni park Chattanooga, izgrađeni 2013. godine, jedno je od najvećih postrojenja tog tipa u SAD, koje zapošljava 4000 ljudi i stado od 50 ovaca i nekoliko magaraca.\nSistem koji proizvodi 9,5 megavata struje iz solarnih panela zadovoljava 12,5 procenata ukupnih potreba fabrike u periodu pune proizvodnje, zahvaljujući 33.600 solarnih modula raspoređenih uz fabriku na površini od čak 33 hektara, prenosi Jutarnji.\nS obzirom na to da je solarnim farmama potrebna čvrsto tlo, a da se problem erozija najbolje sanira travom, Volkswagen je za njeno održavanje, odnosno za sprečavanje da ne izraste preko solarnih ploča, angažovao stado ovaca.\n– Prilagodljiva ispaša s ovcama je efikasan i isplativ način kontrole vegetacija i redukovanje rizika od erozije na solarnim postrojenjima velikih razmera. Ovce održavaju nisku travu kroz ispašu i gaženje, a solarni paneli ovcama pružaju hlad, smanjujući toplotni stres usred leta – objasnio je Loran Shallenberger, vođa projekta za regenerativnu energiju nemačke kompanije.\nU Volkswagenu kažu da je važno da se za taj posao angažuju samo ovce, budući da koze, koje bi takođe mogle da održavaju travu, skaču po solarnim panelima i žvaču žice. Sem toga, kompanija je u Chattanoogi pored ovaca nabavila i nekoliko magaraca čuvara, čiji je zadatak da upozoravaju ovce na bilo kakve pretnje iz divljine.\n– Solarni park je još jedan dokaz Volkswagenove svetske predanosti zaštiti okoline. Znajući da obnovljivu energiju proizvodimo uz pomoć održivih rešenja poput ovaca, ova inicijativa postaje primer za sve druge velike fabrike u SAD – poručio je Tom du Plessis, izvršni direktor operacija u fabrici.


Fejsa, koji je u poslednje tri godine zbog raznih povreda odigrao samo jednu utakmicu za reprezentaciju, bio je na spisku selektora Mladena Krstajića za duel protiv Portugalije, ali je "otpao" zbog nove povrede.\nOn je u nedelju uveče došao da poseti saigrače na treningu u Lisabonu, a potom napisao poruku na Instagramu, uz fotografiju kako se srdačno pozdravlja sa Krstajićem.\n...Veceras sam pruzio podrsku saigracima i svima u strucnom stabu...Sutra ce biti pomalo emotivna utakmica za mene,jer se ovde zaista osecam kao kod kuće.Mnogo sam zeleo da zaigram,na najlepsem stadionu ,ali povreda je bila jaca...svim srcem sam uz vas braćo i samo da se razumemo-nisam NIKADA odbio da igram za reprezentaciju....🇷🇸🇵🇹#napredorlovi#estadiodaluz\n- Večeras sam pružio podršku saigračima i svima u stručnom tabu. Sutra će biti pomalo emotivna utakmica za mene, jer se ovde zaista osećam kao kod kuće. Mnogo sam želeo da zaigram na najlepšem stadionu, ali povreda je bila jača. Svim srcem sam uz vas braćo i samo da se razumemo - nisam NIKADA odbio da igram za reprezentaciju - poručio je bivši fudbaler Partizana.


Evropski ekspert: Bombardovanje Jugoslavije je strateška greška EU - 23.03.2019, Sputnik Srbija\nZa Evropsku uniju je bombardovanje Savezne Republike Jugoslavije 1999. godine bilo strateška greška, smatra šef Centra za geopolitička istraživanja... 23.03.2019, Sputnik Srbija\nevropa, vesti, svet, srbija pamti, srj, savezna republika jugoslavija, nato, dvadeseta godišnjica bombardovanja jugoslavije, region\n21:36 23.03.2019 (Osveženo: 03:52 26.08.2021)\n© AP Photo / Virginia MayoZastave NATO-a i EU\nZa Evropsku uniju je bombardovanje Savezne Republike Jugoslavije 1999. godine bilo strateška greška, smatra šef Centra za geopolitička istraživanja „Eurokontinent“ Pjer Emanuel Toman.\nTrinaest zemalja-članica NATO-a dale su toj alijansi na raspolaganje svoju avijaciju za izvođenje vojne operacije, a među njima su Francuska, Nemačka, Italija, Portugalija, Španija i Velika Britanija. Američki kontinent je imao oko 75 odsto udela u svim operacijama NATO-a.\n23 Mart 2019, 15:57\n„Smatram to strateškom greškom. To je od NATO-a napravilo organizaciju koja je odgovorna za bezbednost Evropljana i koja je dominantna u odnosu na Evropsku uniju. Evropska unija i evropske članice NATO-a su napravile od sebe zatočenike geopolitičkih prioriteta SAD na Balkanu, kao i Nemačke, koja smatra da je EU potčinjeni deo evroatlantskog prostora. Smatram da je kriza u EU delimično počela upravo tada“, rekao je ekspert.\nOn je nazvao lažima izjave da je bombardovanje bilo „humanitarna intervencija“.\n„To je bilo učinjeno da bi se sakrili istinski geopolitički interesi atlantista, koji su želeli da rasparčaju Jugoslaviju, da izvuku Rusiju iz regiona Balkana i da konačno okrenu balkanske zemlje NATO-u“, rekao je Toman.\nEkspert smatra da je rezultat bombardovanja „stvaranje nefunkcionalnih država kao što su Kosovo ili Bosna koje ne mogu da postoje bez evropskih subvencija“.\n„NA Balkanu su se za dug period učvrstili islamski ekstremisti, a region je postao jedan od kriznih faktora u odnosima s Rusijom, koja je izgubila poverenje u evroatlantske instance“, ukazao je Toman.


Dodik priznao: Vučić je najjači! (VIDEO) - Portal 072info\nPredsjednik Republike Srpske Milorad Dodik izjavio je da ničim ne može biti ugrožena neprikosnovena pobjeda Aleksandra Vučića i Srpske napredne stranke (SNS) na predstojećim izborima u Srbiji, ali da to ne znači da se mora odreći poznanstva s Vojislavom Koštunicom, liderom Demokratske stranke Srbije (DSS).\nDodik je u izjavi novinarima u Banjaluci odbacio kritike opozicije u RS da se umiješao u predizbornu kampanju u Srbiji sastankom u Andrićgradu s liderom DSS i naveo da je Koštunica svojevremeno, kada je bio srpski premijer, mnogo pomogao RS.\n“Ja to ne zaboravljam”, kazao je Dodik, ali i naveo da juče nije bio s Koštunicom da bi “diktirao kampanju u Srbiji”. “Svi podaci govore da su ‘naprednjaci’ i Vučić neprikosnoveni u Srbiji i da to niko ne može ugroziti”, rekao je Dodik, prenijela je agencija Fena.\nPredsjednik RS je objasnio da je Koštunica izrazio želju da se sastane s njim, da to nije odbio i da iza toga ne stoji ništa više. “Nastaviću da činim ono što je u interesu RS, ali je u njenom interesu da ne zaboravi svoje prijatelje”, kazao je Dodik.\nŠetnja u sunčanom Vitezu (FOTO)


Ruski fond: Sputnjik V efikasnija protiv indijskog soja od drugih vakcina - Svet - Dnevni list Danas\nPočetna » Svet » Ruski fond: Sputnjik V efikasnija protiv indijskog soja od drugih vakcina\n„Sputnjik V je efikasnija protiv delta soja koji se prvo pojavio u Indiji, od bilo koje druge vakcine koja je objavila rezultate za taj soj“, prenela je saopštenje agencija TASS.\nKrajem aprila šef ruskog Nacionalnog instituta za epidemiologiju i mikrobiologiju „Gamaleja“, koji je razvio tu vakcinu, Aleksander Gintsburg rekao je da Sputnjik V proizvodi dovoljno antitela da se izbori sa indijskim sojem korona virusa.\nRusija je prva u svetu 11. avgusta prošle godine registrovala vakcinu protiv korona virusa.\nSputnjik V je do sada odobren u 60 zemalja.\nepidemijaIndijski sojKorona viruspandemijaRuska vakcinaRuski investicioni fondSputnjik VMoskva\nBBC News na srpskom • danas 19:17\nNedelju dana pre kraja popisa u Severnoj Makedoniji registrovano je 1.395.000 građana. Popisano je još i 195.477 makedonskih državljana u dijaspori. Prema popisu iz 2002. godine, u Makedoniji je živelo 2,1 milion stanovnika.\nFrancuska kuća visoke mode Sen Loran izbaciće naredne godine...\nKancelarija Ujedinjenih nacija za ljudska prava zabeležila je 350.209...


Britanija zainteresovana za napredak Crne Gore ka EU\nHelen Valerie Hayman u Podgorici, 22. septembar 2010\nPredsjednica Doma lordova parlamenta Ujedinjenog kraljevstva Velike Britanije i Sjeverne Irske Helen Valeri Hejmen obratila se crnogorskim parlamentarcima i između ostalog ocjenila da bi dodjeljivanje statusa kandidata u Evropskoj uniji bio veliki iskorak za Crnu Goru.\nHejmen je rekla da napredak koji je postignut u integracijama ka NATO i EU svjedoci su reformi koje se sprovode, ali i da na tom putu ima još mnogo posla.\nVlada Velike Britanije je zainteresovana za napredak koji Crna Gora postiže na putu ka NATO-u i Evropskoj uniji, a u smislu integracija 2010. godina je\nDosadašnji put ka NATO i Evropskoj uniji govori i o nivou reformi u zemlji. Međutim, put ka Evropi i NATO-u zahtjeva još veće napore institucija i države u mnogim oblastima, rekla je Hejmen\nveoma važna, saopštila je obraćajući se crnogorskim poslanicima Hejmenova.\nOna je pohvalila odluku Crne Gore za učešće u NATO misiji u Avganistanu i ocjenila da to predstavlja rezultat posvećenosti zemlje evroatlantskim integracijama.\n"Takođe, što se tiče evropskih integracija očekujemo u novembru mišljenje Evropske komisije što se tiče dodjeljivanja statusa kandidata vašoj zemlji, što bi takođe bio veliki iskorak za vašu zemlju", rekla je ona.\nDosadašnji put ka NATO i Evropskoj uniji govori i o nivou reformi u zemlji. Međutim, put ka Evropi i NATO-u zahtjeva još veće napore institucija i države u mnogim oblastima, rekla je Hejmen i dodala:\n"To podrazumijeva da se nastavi sa reformama i to veoma snažno da se nastavi sa njima, da se borite protiv organizovanog kriminala i korupcije, da se unapređuju institucije i da se uspostavlja vladavina prava. Sve naše demokratije uvijek se trude da se reformišu i svjesna sam toga da niti jedan parlament niti jedna zemlja ne može držati predavanje drugima."\nHelen Valerie Hayman u obraćanju poslanicima crnogorske skupštine, 22. septembar 2010\nParlamentarci u procesu evrointegracija\nKada je riječ o parlamentu, on će imati ključnu ulogu u procesu reformi.\n"To su nadzor i donošenje zakona, praćenje rada Vlade i u plenarnom dijelu i na nivou odbora i razmatranje novih politika, koje se donose. I parlamentarci, bilo da dolaze sa strane vlasti ili iz opozicije dijele tu odgovornost, da pozivaju Vladu na odgovornost, a da istovremeno djeluju u najboljem interesu nacije", rekla je predsjednica Doma lordova.\nPoslanici crnogorskog parlamenta pažljivo su odslušali njene preporuke i sugestije. Poslanik Suljo Mustafić izdvaja poruku o potrebi snaženju parlamenta u procesu integracija.\nPoslanici crnogorskog parlamenta pažljivo su odslušali preporuke i sugestije\n"Kao podršku našem parlamentu, prije svega u njegovom osnaživanju i njegove pozicije, koja nije dovoljno jaka. Po meni je to bila vrlo jasna poruka."\nKoča Pavlović iz Pokreta za promjene je rekao:\n"Mislim da je strašno bitno njeno upozorenje na to da je u stvari ključna uloga parlament u procesu evroatlantskih integracija da uspostavi kvalitetnu kontrolu nad radom Vlade i organima izvršne vlasti, sa jedne strane i sa druge strane mislim da je vrlo jasno ukazala na neophodnost jasnog suprotstavljanja korupciji i organizovanom kriminalu kao najvećim izazovima koji se nalaze pred Crnom Gorom na njenom putu evropskih i evroatlantskih integracija."\nHidajeta Bajramspahić iz Socijaldemokratske partije smatra najvažnijim uvažavanje između vlasti i opozicije.\n"Ona je navela da u njihovom političkom životu takođe postoje konfrontacije između vlasti i opozicije ali da oni ipak nađu rješenja da neka pitanja riješe konsenzusom", kaže Bajramspahić.\nPored potvrde da parlament ima krucijalnu ulogu, Genci Nimanbegu iz albanske nacionalne partije Forca je najupečatljivijim izdvojio "to što je predsjednik parlamenta na engleskom zatvorio sjednicu".\n"Dok prilikom mog obraćanja na albanskom, koji je jezik u službenoj upotrebi u Crnoj Gori, to nije bilo omogućeno jer nije bilo prevodioca", objasnio je Nimanbeg


Ponovo aktuelne prošlogodišnje najave: Societe Generale prodaje banke u regionu! – Bankar.rs\nBeogradski aerodrom: Akcije na računima krajem meseca\nPregled štampe – sreda 20.03.2019.\nPale akcije Aerodroma “Nikola Tesla”, Komercijalna banka na novom maksimumu\nPaladijum skuplji i od zlata, cena 1.600 dolara\nDinar nastavio rast, vrednost evra ispod 118 dinara\nEBRD planira da uloži 300 miliona evra u BiH u 2019.\nPregled štampe – utorak 19.03.2019.\nDejan Pavlović, direktor Porsche finansijske grupe u Srbiji: Budućnost lizinga je u uslugama i dodatnim vrednostima\nAerodrom “Nikola Tesla” dobitnik dana na berzi\nHome/BANKE/DOMAĆE BANKE/Ponovo aktuelne prošlogodišnje najave: Societe Generale prodaje banke u regionu!\nPonovo aktuelne prošlogodišnje najave: Societe Generale prodaje banke u regionu!\n5,231 1 minute read\nPonovo su aktuelne priče o velikoj prekompoziciji u bankarskom sektoru regiona – bugarski mediji pišu da se francuska banka Societe Generale povlači iz poslovanja sa tržišta u centralnoj i istočnoj Evropi, izmedju ostalih i Srbije.\nSlično Telenoru – još jednom velikom imenu koji se povukao iz Istočne Evrope, Societe Generale se odlučio da fokus stavi na druge centre svog poslovanja, i proda svoje kompanije u pomenutim regionima.\nBugarski portal Capital.bg je objavio vest o povlačenju, navodeći da SoGe nije zadovoljan svojim položajem na ovim tržištima, jer banka nije zauzela lidersko mesto u regionu.\nNavodni kupac SoGe banke je, kao što se i nedavno špekulisalo mađarska OTP grupa, koja je odbila da komentariše taj dogovor, navodi Capital.bg.\nOva priča je takođe bila vrlo aktuelna tačno pre godinu dana, ali je tada zvanično saopšteno da od prodaje SoGe-a nema ništa. Iz Centralne banke Crne Gore su npr tada zvanično saopštili da ovaj regulator od Societe banke nije dobio nikakav formalan zahtev o povlačenju sa crnogorskog tržišta.\nIpak, bugarski mediji su danas ponovo aktuelizovali ovu priču, a kako navode, pored OTP grupe, drugi potencijalni kupac je američki fond Apollo Global Management, koji je takođe odbio da potvrdi ili negira glasine o interesovanju.\nPored bugarskog ogranka SoGe banke predmet prodaje su podružnice i u ostalih 5 zemalja regiona – Srbiji, Albaniji, Makedoniji, Crnoj Gori i Moldaviji.\nProšle godine OTP banka je već preuzela jednu članicu SoGe-a u regionu – hrvatsku Splitsku banku.\nPrema pisanju Capital-a, ova tržišta su u ovom trenutku prezasićena i neprivlačna, zbog čega se SoGe i povlači, pogotovo što banka u većini zemalja ne ulazi u top 3 banke u bankarskim tržištima tih zemalja.\nOTP Grupa Prodaja Societe Generale SOCIETE GENERALE OSIGURANJE A.D.O. BEOGRAD\nKako su dva Mađara porazila veliki Red Bull\nVansi preuzeo aerodrom Nikola Tesla na 25 godina\nSvetska banka uručila priznanje direktoru RGZ-a\nBogataši ne odustaju od kupovine stanova u gradu koji nestaje\nGorjup: Za male ekonomije u regionu zajednički razvojni koraci\nOTP kupuje Abanku i SKB banku?


Košarkaši naredne sezone u Drugoj ligi Srbije – RADIO TELEVIZIJA BOR\nKošarkaši naredne sezone u Drugoj ligi Srbije\nBOR – Košarkaši Bora plasirali su se, kao prvoplasirana ekipa Prve regionalne lige grupa Jug, u Drugu ligu Srbije.\nBorska ekipa imala je odlične rezultate tokom cele sezone, a presudne su bile dve utakmice sa direktnim konkurentom za osvajanje prvog mesta, ekipom Jablanice koje je borska ekipa dobila, pre epidemije korona virusa.\nKošarkaški savez Srbije doneo je odluku da se poslednjih pet kola koliko je ostalo u trenutku prekida prvenstva ne igra i da se prvoplasirane ekipe iz regionalnih takmičenja plasiraju u viši rang, kao i da ove sezone nema ispadanja iz ligaških takmičenja.\nS obzirom na to da će u Drugoj ligi Srbije na jesen igrati 16 ekipa, sistem takmičenja će biti drugačiji, timovi će biti podeljeni u dve grupe, a na osnovi rezultata, u drugom delu biće igrane plej of i plej aut utakmice.\nTags: druga liga, jablanica, kosarkasi, prva regionalna liga, visi rang\nPrevious Na turniru „Igrajmo za 16“ ove godine ekipa Ustanove sportski centar\nNext Nova oprema za FK „Bor 1919“


Od novembra ove godine Srpska Montesori Asocijacija organizuje prvi put u Srbiji i regionu kvalitetnu Montesori edukaciju. Osim osnovne edukacije , biće organizovane i posebne edukacije za rad po Montesori programima od rođenja do 3. godine, od 3. do 6. godine i od 6. do 12. godine.\nOsim osnovne edukacije koja ima za cilj prikaz pravog Montesori obrazovanja i pravilnog razvoja od rođenja do 18 godina, sa teorijskim i praktičnim prezentacijama i savetima, biće organizovane i posebne edukacije za rad po Montesori programima od rođenja do 3. godine, od 3. do 6. godine i od 6. do 12. godine.\nEdukacije su namenjene roditeljima, vaspitačima, nastavnicima, profesorima, saradnicima, stručnjacima i drugim zainteresovanima. Obezbeđuju osnove za pravilno razumevanje optimalnog razvoja deteta i primenu Montesori pedagogije na različitim nivoima. Osim teorije i prezentacije materijala i aktivnosti, edukacije uključuju i vežbanje sa materijalima i praktične aspekte rada sa decom kod kuće, kao i organizovanja Montesori ustanova. Time se obezbeđuje celovito razumevanje i sticanje upotrebljivog znanja.\nEdukaciju vode stručnjaci sa međunarodnim diplomama i dugogodišnjim iskustvom u primeni Montesori metoda. Srpska Montesori Asocijcija će ovim edukacijama prvi put u Srbiji obezbediti poznavanje i primenu pravih, kvalitetnih Montesori programa, čija primena je kod nas još uvek nepoznata.


Grenoble uklanja reklame sa ulica! - Marketing Mreža\nGrenoble uklanja reklame sa ulica!\nSVET – Gradske vlasti u Grenoblu, na čelu sa gradonačelnikom koji se zalaže za ekologiju, odlučile su da sa ulica uklone sve reklamne panoe i da umesto njih zasade drveće, što u Evropi dosad nije viđeno.\nUprava ovog francuskog grada je saopštila da neće obnoviti ugovor sa reklamnom kompanijom „JC Deko“, preneli su lokalni mediji. „Odlučili smo da oslobodimo reklama javni prostor u Grenoblu i da razvijemo prostor za javno izražavanje“, precizira se u saopštenju.\nTo znači da će iz javnog prostora u Grenoblu nestati svih 326 reklamnih panoa, od kojih 227 srednjeg formata, 20 stubova i 64 bilborda površine od osam kvadratnih metara, koji su do sada zauzimali ukupno 2.051 kvadratni metar javnog prostora, navodi francuski dnevnik Ekspres.\nDo sada se samo brazilski grad Sao Paulo usudio da sa svojih ulica „protera“ reklame, podseća francuski list.


МEI - Aktivnosti ministra - J. Joksimović: Samit u Sofiji fokus na povezivanju regiona, a ne na proširenju\nKako kaže, ne očekuje konkretnu ponudu i obećanja za region i Srbiju što se tiče evropskih integracija, jer proširenje nije glavna tema, čak nije zvanično na agendi, već je na agendi povezivanje regiona.\n„To povezivanje je način da budemo konkurentniji na evropskom tržištu, a sutra i funkcionalan deo EU, ali sama tema proširenja nije na dnevnom redu. Proširenje nije trenutno popularno u EU. Bilo je pozitivnih trenutaka, kada su svi raspoloženi pa su veliki krugovi proširenja, a imate jednu fazu kada su članice i EU u jednom stanju nezainteresovanosti i okrenutosti sebi, kakva je situacija sada“, rekla je Joksimović.\nOna je za TV Prva pojasnila da je ipak EU fokusom na Zapadni Balkan pokazala koliko je ovaj region važan za njih. „Mi smo i geografski okruženi zemljama članicama i jesmo važni za EU, ne samo bezbednosno, već imamo da ponudimo nešto novo“, naglasila je ministar.\nPojašnjava da su kriterijumi za proširenje pooštreni i da mnoge zemlje članice ne bi danas prošle sve testove koje se pred zemlje kandidate postavljaju, ali da je za Srbiju bolje da bude što pripremljenija.\nUpitana da prokomentariše to što španski premijer ne želi da sedi sa Tačijem u Sofiji, a Srbija će to učiniti, Joksimović je rekla da to ne treba mešati i da su to dve potpuno različite stvari.\nOna je navela da španski premijer ne želi temu proširenja EU sa samoproglašenom državom koju oni ne priznaju, te da je to interna politika EU. „Mi nismo zemlja članica, mi ne učestvujemo u donošenju odluka EU, tako da sa naše strane ne postoji razlog da ne budemo tamo. Priština će biti predstavljena u skladu sa regionalnim dogovorima o predstavljanju“, pojasnila je ministar.\nZa Srbiju je dobro, pojašnjava, da učestvuje na svim skupovima kako bi se čuo i naš glas. „Zamislite da su oni tamo, a mi nismo i da iznose stavove i argumente i da u ime Srbije nema ko da odgovori. Ja uvek idem na sve skupove, samo ako je ispoštovan način predstavljanja“, pojasnila je Joksimović.\nUpitana da li je međunarodna zajednica blaža na skupovima prema Prištini, a oštrija prema Srbiji, ona je rekla da je Srbija zemlja na koju se ozbiljnije računa, te da su „nekada i loše vesti izraz dobrih puteva“.\nPodseća da je Beograd ispunio u najvećoj meri sve što je obećao, a Priština da je pokazala da nema kapacitet da sprovede obaveze iz prvog okvirnog sporazuma o principima normalizacije.\n„One države koje su priznale Kosovo, one neće svoj projekat tek tako pustiti. Ali, da je situacija takva da je stvarno unapred sve određeno, da nemamo nikakvog prostora, zašto bi onda neko Beograd pozivao na pregovore i dijalog", naglasila je ona.\nKomentarišući pojedine izjave da se moraju preduzeti bolne mere u rešavanju kosovskog pitanja ona je rekla da je bilo bolno i potpisivanje Briselskog sporazuma.\n„Predsednik Srbije Aleksandar Vučić na državnički i odgovoran način pokušava da pronađe neko održivo rešenje, i istovremeno meri da li prolongiranje donosi više štete ili koristi ostvarivanju naših legitimnih interesa“, zaključila je Joksimović.\nIzvor: Tanjug i TV Prva: Jutro sa Jovanom i Srđanom


Svi KOMPLEKSI i STRAHOVI vašeg horoskopskog znaka | Astrolook Astro Centar\nSvi KOMPLEKSI i STRAHOVI vašeg horoskopskog znaka\nHoroskop je tu da odredi koji znakovi imaju najveće komplekse i strahove i kako se odnose prema njima.\nOvnovi najviše strahuju da ne zavise mnogo od drugih\nPripadnici ovog znaka na prvi su pogled vrlo samostalni i samouvereni, ali taj njihov stav često je kamuflaža. Zapravo ih je strah da zavise od drugih jer im tako diktiraju i raspoloženje. Od bliskih ljudi im je potrebna podrška i pažnja, inače postaju nesigurni ili depresivni. Tada poprimaju osobine “negativnih Vaga” – nesigurnost, neodlučnost, pasivnost, velik umor i frustriranost.\nBilo u ljubavi, finansijama ili u poslovnom smislu, najveći unutrašnji strah pripadnika ovog znaka je nesigurnost i osećaj da ne kontrolišu situaciju. Tako će im u vezama biti potrebno mnogo vremena da steknu poverenje u partnera i izgube osećaj da su oni ti koji možda vole više. Ako se osećaju loše, preuzimaju karakteristike “negativnih Škorpija” – posesivnost, ljutnju, okrivljavanje, osvetoljubivost.\nKoliko god komunikativni i ekspresivni bili, pripadnici ovog znaka svesni su da su promenljivog raspoloženja i poprilično komplikovani. Iako oko sebe imaju veći broj ljudi sa kojima se slažu, oni potajno sumnjaju da li ih vole i prihvataju zbog onog što jesu. U kriznim situacijama preuzimaju karakteristike “negativnih Strelčeva” – ne žele da slušaju tuđa objašnjenja, glava im je u oblacima i postaju sarkastični.\nPripadnici ovog znaka poprilično su osetljivi na to koliko ih drugi doživljavaju važnim u svom životu. Njihova nesigurnost izlazi na videlo u situacijama u kojima se osećaju zanemareno, nevoljeno ili ako se prozivaju da nisu nešto napravili kako je trebalo. Tada poprimaju karakteristike “negativnog Jarca” – postaju pesimistični, povlače se u sebe i sažaljevaju se.\nLav strahuje da će ljudi prestati da ga vole\nGubitak položaja i javno poniženje situacije su u kojima će pripadnici ovog znaka pokazati svoje slabosti. Ako se slučajno ignorišu njihove potrebe i želje, na videlo dolazi njihova unutrašnja nesigurnost – da bližnjima ne znače onoliko koliko sami smatraju da bi trebalo. Tada poprimaju karakteristike “negativnih Vodolija” – oholost, sarkazam, povlačenje u sebe i bežanje od onih koji su ga povredili.\nDevica se boji da će je drugi “pročitati”\nPripadnici ovog znaka navikli su da imaju hladnokrvnu masku koju retko ko može probiti, ali upravo ona služi za skrivanje unutrašnjih nesigurnosti. Njihov je primarni kompleks da nisu tako dobri, vredni, sposobni ili šarmantni kako ostavljaju utisak, pa osećaju stalan pritisak da održe dobar prvi utisak. U stresnim situacijama poprimaju karakteristike “negativnih Riba” – plačljivi su, emotivni, destruktivni i histerični.\nPripadnicima ovog znaka njihov društveni ugled je vrlo bitan, a najveću im nesigurnost predstavlja ideja da drugi o njima pričaju loše, raspredaju o njihovim manama ili krivo tumače njihove postupke. Strahuju da će ih zbog toga drugi odbaciti te imaju premalo poverenja u to koliko znače drugima. U stresnim situacijama poprimaju karakteristike “negativnih Ovnova” – postaju agresivni, viču, vrlo su svadljivi…\nŠkorpija ima potrebu da “ispadne pametna”\nPripadnici ovog znaka nemaju puno kompleksa, ali jedna ih nesigurnost često prati – a to je potreba da se doživljavaju dovoljno pametnima ili sposobnima. Ako se osete izloženim ili ranjivim, misle kako bi to drugi mogli iskoristiti i steći prednost nad njima. U takvim situacijama poprimaju karakteristike negativnih Bikova – postaju zajedljivi i pasivni.\nStrelčevi strahuju da će ih ljudi zaboraviti\nIako se čini da nisu ambiciozni, filozofski nastrojeni pripadnici ovog znaka imaju veliku potrebu da se svide ljudima. Važno im je da ih svi pamte po dobrom, a sve kritike na svoj račun shvataju vrlo lično. Ako ne dobiju pohvale na račun svog rada ili ponašanja, pojaviće se kompleks manje vrednosti. Tada poprimaju karakteristike “negativnih Blizanaca” – postaju površni, govore nepovezano, uznemireni su i vrlo neugodni u komunikaciji.\nPripadnici ovog znaka vrlo su nesigurni i nepoverljivi po pitanju emotivnih odnosa. Smatraju kako nisu dorasli tuđim igricama te se boje kako će nekome predati svoje poverenje i osećanja, a ostati povređeni. Upravo zbog toga glume hladnokrvnost, ali u stresnim situacijama ta ranjivost dolazi do izražaja. Tada poprimaju karakteristike negativnih Rakova – ćudljivi su, posesivni, ljubomorni i vrlo emotivni.\nIako deluju kao da ih mišljenje okoline ne dotiče previše, pripadnici ovog znaka često skrivaju manjak samopouzdanja. Ipak, kako ne žele da se stope sa masom već teže tome da ostanu individualci, odlučuju da glume da ih osude drugih ne dotiču. Istovremeno strahuju da će ih ljudi, do kojih im je stalo, lako zameniti. U stresnim situacijama poprimaju karakteristike “negativnih Lavova” – ne žele da slušaju druge, beže od rasprave i ljude “gledaju sa visine”.\nRibe se boje da ih ljudi “uzimanja zdravo za gotovo”\nPripadnici ovog znaka po pravilu nisu nesigurni, samo previše razmišljaju o ljudskim odnosima. Jedan od većih strahova im je da će ih drugi shvatiti “zdravo za gotovo”. Iscrpljeni brigom o drugima, umorni i razočarani, Ribe će u stresnim situacijama poprimiti karakteristike “negativnih Vaga” i postati kritični, hladni, izuzetno perfekcionistički nastrojeni i nimalo neće birati reči kojima će povrediti druge.


Virus zika povezuje se sa četiri hiljade slučajeva mikrocefalije u Brazilu\nOrganizacija je navela je prvobitno smatrano da virus, koji prenose komarci, predstavlja umereni rizik po ljude, ali da je brzo prerastao u pretnju po javno zdravlje “alarmantnih razmera”.\nGeneralna direktorka SZO-a, Margaret Čen, rekla je da je virus zika otkriven u Ugandi 1947 godine, ali da se od tada proširio svetom i da se poslednjih godina povezuje sa neurološkim poremećajima.\nHiljade beba, čije su majke bile zaražene virusom, rođene su sa veoma teškim i smrtonosnim poremećajima. Čen je na vanrednom sastanku u Ženevi istakla da se zika “eksplozivno širi” zbog čega će u ponedeljak biti održan vanredan sastanak nezavisnih stručnjaka.\n“Slučajevi zaraze do sada su zabeleženi u 23 zemlje i teritorije na američkom kontinentu. Nivo uzbune je izuzetno visok. Virus se povezuje sa naglim povećanjem rođenja beba sa abnormalno malim glavama”, navela je Margaret Čen. Ona je međutim dodala da još nije definitivno utvrđena direktna veza između virusa i poremećaja kod novorođenčadi, ali da postoji osnovana sumnja da je to slučaj.\nU Sjedinjenim Državama, predsednik Barak Obama je na sastanku sa savetnicima za zdravstvena pitanja zatražio brz razvoj testova, vakcine i tretmana za zarazu virusom zika.\nU Brazilu se virus trenutno povezuje sa oko 4 hiljade slučajeva mikrocefalije, poremećaja koji karakterišu abnormalno mala glava i mozak kod novorođenčadi. Američki Centri za kontrolu i prevenciju bolesti upozorili su trudnice da ne putuju u područja pogođena epidemijom virusa zika.


"Na Drini ćuprija" podigla zavesu - Užicka Republika Press\nOvogodišnji 21. Jugoslovenski festival koji u Užicu traje do 14. novembra obeležiće sedam dobrih predstava iz Hrvatske, Crne Gore i Srbije od kojih su neke nagrađivane, za pojedine se traži karta više, kao i predstave o kojima se priča, ocenio je selektor Bojan Munjin, dodajući da festival tradicionalno sledi duh i pitanje vremena. Zato je ovogodišnji slogan „Ovo vreme je iskočilo iz zgloba“ što je evidentno, jer se i mnoge predstave na neki način bave tim pitanjem, i zato je festival u središtu umetnosti, života i politike, smatra Munjin.\nZa Branislava Mitrovića, predsednika Skupštine grada Užica festival je odavno opravdao smisao postojanja, najpre po izboru tema i poruka koje šalje javnosti. Umetnost odoleva iskušenjima i provokacijama najtežih vremena zahvaljujući tome što je ona uvek iznad i izvan dnevno političkih dešavanja. I zato pozorište uvek ima moć da ohrabri naše duše, istakao je na otvaranju 21. JPF. Mitrović je dodao da festival „Bez prevoda“ okuplja ljude koji dele vrednosni sistem u kome nema mesta za sitničenja i kalkulisanja sa najvišim ljudskim strastima.\nZnak za podizanje pozorišne zavese, svečano je dao književnik Ljubivoje Ršumović.\nPrve večeri Jugoslovenskog pozorišnog festivala ansambl Srpskog Narodnog pozorišta Novi Sad odigrao je predstavu Na Drini ćuprija, Iva Andrića u režiji Kokana Mladenovića. On je istakao da je predstavom želeo da dokaže Andrićevu savremenost. Tekst koji se izgovara napisao sam lično, koristeći veliki deo Andrićevog romana, 30-tak drugih priča i motiva, izjava i njegovih govora govora koji su našli mesto u predstavi. Suštinski predstava je proces koji sam prošao sa glumačkom ekipom tokom dva meseca duplih proba. Sjajni ansambl Srpakog narodnog pozorišta iz Novog Sada učinio mi je čast da zajedno istražujemo ovaj neverovatni roman, rekao je Mladenović.\nKad se roman završava predstava se nastavlja i ide kroz vreme, beleži šta se u Višegradu dešavalo kasnije. Uradili smo pricu o cikličnom zlu, koje se ponavlja od kada je most napravljen pa do današnjih dana. U pravilnom rasporedu, ljudi koji žive u Višegradu nanose jedni drugima neverovatna zla. Nema istorijske okolnosti koju nismo iskoristili da se uhvatimo za puške i da se pokoljemo, podsetio je Kokan Mladenović, nakon predstave u Užicu, akoja je premijerno izvedena u martu ove godine u matičnom Srpskom narodnom pozorištu u Novom Sadu.\nOn je istakao da Andrić završava svoju priču 1918. , bez želje da se izjašnjava o državi formiranoj tada. Mi smo u predstavi pokazali da su se zla u Višegradu nastavila i 1942. i 1992. jezivim zločinom braće Lukić. Za nas koji smo radili ovu predstavu nije pitanje da li će biti sledećeg rata, već kada će se on desiti. Kad ukalkulišemo da su na vlasti u Srbiji, najgori šljam iz 90-tih godina, a da je ista situacija i u Hrvatskoj i u Bosni, da po ko zna koji put u istoriji nismo raščistili sa zlom koji smo činili jedni drugima, onda je logično očekivati sledeći rat a ne sledeći mir, smatra reditelj predstave koju je publika u Užicu ocenila sa 4,29.\nGlumac Milovan Filipović, rođeni Mokrogorac kaže da je ovu predstavu doživeo vrlo emotivno. Prvo iz razloga što je kao dete imao dobrog druga koji je Musliman, a koji je tokom ratova otišao u Španiju zbog čega se nikada više nisu sreli. Drugi razlog za oživljavanje emocija kod Filipovića izazvalo je to što je jednog od likova (jednog od braće Lukić) koji tumači sticajem okolnosti i sreo ratnih godina u lokalnoj kafani u Mokroj Gori.\nDo kraja 21. JPF publika će biti u prilici da pogleda i oceni predstavu „Pijani“ u izvođenju Ateljea 212,Jugoslovensko dramsko pozorište koje će izvesti “Hamleta”,Narodno pozorište Beograd predstaviće se “Martom Stjuart”i “Belom kafom”,a Zagrebačko kazalište mladih sa predstavom “Hinkeman”, dok Crnogorsko narodno pozorište učestvuje sa predstavom “Šćeri moja”.\nU čast nagrađenih 14.novembra biće izveden plesni komad “Priča o vojniku” u produkciji Bitef teatra.\nO festivalskim Ardalionima u 9 kategorija odlučivaće petočlani žiri na čelu sa rediteljem Dejanom Mijačem.


Sindikat MUP-a SBK najavio proteste - Klix.ba\nOdbačeni prijedlozi vlade Sindikat MUP-a SBK najavio proteste\nOdbačeni prijedlozi vlade\nSindikat MUP-a SBK najavio proteste\n12.1.2011. u 17:12\nSindikat MUP-a Srednjobosanskog kantona (SBK) odbacio je danas sve prijedloge kantonalne Vlade koji se odnose na pravosnažne sudske presude zbog nepoštivanja kolektivnog ugovora, koje zaključno sa 2009. godinom premašuju četiri miliona KM, te najavio blokadu računa Vlade i proteste.\nPredsjednik Sindikata Dragan Škulj rekao je da je na današnjoj sjednici zaključeno da prva i druga pravosnažna sudska presuda budu isplaćene odmah sa zateznom kamatom, a ako to ne bude učinjeno sve sidnikalne organizacije MUP-a tražiće blokadu računa kantonalne Vlade.\n"Ako račun ne bude blokiran biće održani mirni protesti pred zgradom Vlade i Hipo Alpe Adria banke, koje Sindikat smatra odgovornim za neisplaćivanje", najavio je Škulj.\nOn je dodao da će protesti biti održani i pred zgradom kantonalnog Tužilaštva u Travniku zbog nerealizovanih krivičnih prijava, koje je Sindikat podnio protiv odgovornih u Vladi SBK-a i Hipo Alpe Adria banci.\nPrema njegovim riječima, 19. januara biće održan sastanak Sindikata MUP-a SBK-a sa svim predsjednicima sindikalnih organizacija policije sa područja Federacije BiH o najavljenom protestu.\nNa jučerašnjem sastanku u Travniku pregovaračkog tim Vlade i Sindikata dogovorena je dinamika isplate zaostalih potraživanja prema izvršnim sudskim presudama, prema kojoj će potraživanja za 2007. godinu biti isplaćena 100 odsto, a 50 odsto za 2008. i 2009. godinu.\nIsplata po tužbama vršila bi se nakon 1. aprila, ako bude isplate sredstava MMF-a. Međutim, za 2008. i 2009. godinu bilo bi isplaćeno samo 30 odsto, a pregovarački tim Vlade predložio je da razlika od 20 odsto bude isplaćena do 2014. godine.


Niko nema pravo da se ljuti na Srbiju: Ovo je pravi razlog zašto smo glasali PROTIV rezolucije UN o Krimu! | Happy BSC portal\nNiko nema pravo da se ljuti na Srbiju: Ovo je pravi razlog zašto smo glasali PROTIV rezolucije UN o Krimu!\n- Jezik, ton i način kako se karakterisala Rusija u tom dokumentu je za nas u tom trenutku bio neprihvatljiv - kazao je Dačić povodom rezolucije Generalne skupština UN kojom se osuđuju kršenja ljudskih prava na poluostrvu Krim, za koje se u rezoluciji kaže da ga je "privremeno okupirala" Rusija.\nSrbija je zajedno sa Angolom, Belorusijom, Venecuelom, Iranom, Kazahstanom, Kinom, Kubom, Severnom Korejom, Rusijom i Sirijom glasala protiv rezolucije u kojoj se pozivaju "ruske okupacione vlasti" da okončaju "sva zlostavljanja stanovnika Krima", posebno "diskriminatorne mere i praksu, arbitrarna pritvaranja, mučenja i drugo surovo, nehumano i degradirajuće ponašanje".\n- U ovom slučaju teško bi bilo zadržati u daljem toku toliko dobre odnose sa Rusijom ukoliko bismo se pridružili toj rezoluciji - kazao je Dačić i dodao da ne očekuje posledice po Srbiju zbog ovakve odluke, jer je ona autonomna u spoljnoj politici i nije članica EU.\n- Mi ne utvrđujemo zajedničku spoljnu politiku, mi smo u obavezi da joj se postepeno prilagođavamo i to će trajati do našeg punopravnog članstva u EU - kazao je Dačić.\n- Sve one zemlje koje danas mogu da prigovore Srbiji zašto nije glasala ili bila uzdržana, ne verujem da bi glasali za rezoluciju u kojoj bi se na sličan način okarakterisalo stanje na Kosovu. Toliko o principijelnosti - rekao je ministar spoljnih poslova.\n- Mi se ne spremamo da počnemo rat, mi se spremamo da sačuvamo mir. Znate, kad Hrvatska nabavljao ružje oni kažu, pa Hrvatska ne preti nikome. Sad će da ispadne da Srbija nekome preti. Hrvatska se sprema za mir kada nabavlja helikoptere i sve ostalo, a mi se, eto, spremamo za rat. Dobro je da se odnosi, ipak, zadrže na ovom čokoladnom ratu - kazao je Dačić.\nPremijer Vučić je posle jučerašnjeg sastanaka s ruskim ministrom odbrane Sergejem Šojguom rekao da su vođeni "konkretni, ozbiljni, temeljni razgovori" o strateškoj saradnji i da su unapređeni "dobri i prijateljski odnosi" Srbije i Rusije.\n- Dogovorili smo i dobićemo kao podršku Srbiji šest aparata mig-29 bez novca", rekao je Vučić i dodao da će modernizacija tih aviona koštati od 180 do 230 miliona evra. On je rekao da bi avioni s opremom koštali oko 600 miliona evra i zaključio da je Srbija dobila povoljne cene.


Neda Ukraden o estetskim zahvatima:"Nije tačno da ne izlazim iz ordinacije!"\nPočetna » Emisije » Neda Ukraden o estetskim zahvatima:“Nije tačno da ne izlazim iz ordinacije!“\nNeda Ukraden o estetskim zahvatima:“Nije tačno da ne izlazim iz ordinacije!“\nPrvo što se pomisli kada je reč o pevačici Nedi Ukraden, jesu njene pesme za sva vremena, ali i pored toga diva odiše sjajnim fizičkim izgledom i lepotom. Iako je nedavno proslavila 70. rođendan, čini se da joj godine ne mogu apsolutno ništa.\nDok kolaju priče da se pevačica podvrgla raznim estetskim zahvatima i da često posećuje plastičara, samo za naše kamere Neda je otrkila da stvari stoje sasvim drugačije.\n„Lepotu sam nasledila od majke, dobra mi je genetika, to je poenta cele priče. Trudim se da negujem ovo što imam, ne posećujem plastičara i ordinacije svakog dana, to su glupsti. Naravno, povremeno treba čovek da ode, ali sve u normalnoj meri.“-rekla je Neda za „DeToxic“, a šta nam je još otrkila o svojim planovima, karijeri, ali i udaji možete pogledati u našem prilogu.\nPrethodni članakSloba Radanović stao u odbranu koleginice: „Ceca je institucija!“\nSledeći članakNikolija Jovanović: Sa Reom provodim svaki slobodan trenutak


MMF: PREGOVORI O REFORMI JAVNIH PREDUZEĆA I IZMENAMA ZAKONA O PLANIRANJU I IZGRADNJI\nPotpredsednik Vlade i ministar građevinarstva, saobraćaja i infrastrukture Zorana Mihajlović, razgovarala je sa delegacijom Međunarodnog monetarnog fonda (MMF) o reformisanju javnih i državnih preduzeća u sektoru saobraćaja i izmenama Zakona o planiranju i izgradnji.\nMihajlović je predstavnike MMF-a upoznala sa započetim reformama u "Železnicama Srbije", gde je sprovedena prva faza restrukturiranja, odvajanjem upravljanja infrastrukturom i prevoza. Očekuje se da će nastavkom reformi i povećanjem efikasnosti "Železnica Srbije", na čemu Ministarstvo insistira, u narednoj godini biti ostvarene značajne uštede u tom preduzeću, saopštila je vladina Kancelarija za saradnju sa medijima.\nKad je reč o putnoj infrastrukturi, predviđeno je da pripajanje preduzeća "Koridori Srbije" javnom preduzeću "Putevi Srbije" bude završeno do kraja godine. Formiranje jedinstvenog preduzeća ubrzaće realizaciju projekata, povećati efikasnost i omogućiti smanjenje troškova između 10 i 20 procenata, rečeno je na sastanku.\nMihajlović je istakla da će usvajanje izmena i dopuna Zakona o planiranju i izgradnji, koje se očekuje do kraja novembra, značajno unaprediti investicioni ambijent u Srbiji, jer će se građevinske dozvole izdavati u roku od 28 dana.\nOna je dodala da će svi podzakonski akti koji prate ovaj zakon biti usvojeni do kraja marta, a do polovine godine očekuje se da bude uspostavljen i sistem elektronskog izdavanja građevinskih dozvola.


ZAJEDNO DO DRUŠTVENIH PROMJENA\nFond za poslovnu podršku\nKarijerno savjetovanje i posredovanje za prakse\nDruštveno odgovorni partneri\nKako se učlaniti u Nahlinu poslovnu zajednicu\nUspješne priče - kutak za inspiraciju\nU nastojanju da kvalitetnije utječemo na pokretanje pozitivnih promjena i smanjimo stepen nezaposlenosti u našem društvu, odlučili smo udružiti snage s kompanijama koje u svom poslovanju promoviraju koncept društvene odgovornosti. Društveno odgovorno djelovanje naših partnera odnosi se na pružanje podrške našem centru pri realizaciji aktivnosti koje potiču procese zapošljavanja i samozapošljavanja.\nNaše aktivnosti usmjerene su na:\nPružanje edukativne i finansijske podrške marginaliziranim grupama žena kao što su samohrane majke, žene koje su već duži period bez zaposlenja, žrtve nasilja u porodici.\nOsnaživanje žena kroz procese zapošljavanja i samozapošljavanja i ohrabrivanje da budu aktivne članice društva.\nNaše obuke planiraju se prema rezultatima tržišta rada te se biraju one obuke za koje se, prema istraživanjima, pretpostavlja da će u velikoj mjeri povećati konkurentnost žena u poslovnom okruženju.\nSvojom podrškom u vidu mentoringa, pružanja prilika za obavljanje prakse, stalnog ili honorarnog angažiranja polaznica obuka, finansijske podrške poslovnim idejama naših korisnica te drugim vidovima društveno angažiranog djelovanja naši društveno odgovorni partneri u velikoj mjeri doprinose poboljšanju kvaliteta života korisnica usluga CEI Nahla, kao i razvoju društva u cjelini.\nSaradnja s kompanijom Čip sistemi\nNakon nekoliko uspješnih projekata između Centra za edukaciju i istraživanje „Nahla“ i kompanije ČIP sistemi, u kojima je aktivno uzela učešće i podržala projekte, gospođa Adisa Tufo je 6. februara 2018. ugostila gospođu Sehiju Dedović, direktoricu i osnivačicu CEI Nahla.\nNahlini društveno odgovorni partneri\nListu naših društveno odgovornih partnera, koja iz dana u dan raste, trenutno čine:


NESNOSAN SMRAD: ŠTA OSEĆAJU GRAĐANI, A ŠTA KAŽU MERENjA KVALITETA VAZDUHA – Zrenjanin\nNESNOSAN SMRAD: ŠTA OSEĆAJU GRAĐANI, A ŠTA KAŽU MERENjA KVALITETA VAZDUHA\nAugust 25, 2016 September 1, 2016 List Zrenjanin\nČist vazduh – kada naiđe inspekcija\nVeliki broj građana se već godinama žali na neprijatne mirise, pa čak i nesnosni smrad, buku ili prašinu u okolini velikih postrojenja u gradu, i svi oni tvrde da se žale i komunalnoj inspekciji. Prema rečima Igora Virijevića, načelnika Odeljenja komunalne policije, inspekcija je ove godine samo u „kafileriji”, odnosno Fabrici za preradu nemetalnih otpadaka i ostataka „Prekon”, dva puta vršila nadzor. I oba puta je sve bilo u redu. Jednom je, kako je dodao, vršen nadzor kod fizičkog lica.\nPrema izveštajima Zavoda za javno zdravlje, koji od januara ove godine svakog meseca dostavlja izveštaj o kvalitetu vazduha, najčešće je koncentracija čađi bila veća od dozvoljene, i to od osam do 20 dana u mesecu.\nInače je, prema merenjima vršenim na pet mernih mesta (Principova ulica, Žitni trg, Miletićeva, Bulevar Veljka Vlahovića, Ulica 6. maja i naseljeno mesto Elemir, zgrada Mesne zajednice), kvalitet vazduha suprotan onome što građani osećaju.\n– Znamo za primedbe, žalbe, građani nam se često obraćaju, ali moram da kažem da merenja zaista pokazuju nešto drugo. Znam i sam da se nekad oseti neprijatan miris u pojedinim delovima grada, ali to nije strašno. Nekome je previše i kada smrdi pet puta godišnje, ali ne znam šta da kažem, kako da građani istrpe – rekao je u razgovoru za naš list Igor Virijević, načelnik Odeljenja komunalne policije i Odeljenja za vanredne situacije.\nA da je situacija vanredna uverili smo se i šetnjom pored Šećeranskog parka prošle nedelje, kada je neprijatan miris bio toliko jak da nismo mogli da izdržimo dugo na „svežem noćnom vazduhu”.\n– Ja živim u Ulici Nade Dimić 12, delu Zrenjanina gde se nalazi i „kafilerija” i, budući da tu živim 20 godina, mogu da razaznam koji su mirisi od čega. Smrad se posebno oseća noću ili u večenjima satima, pa nas to sprečava da sedimo na svojim terasama i uživamo u svojim aktivnostima – posvedočio je i Zrenjaninac Zoran Milojević, koji nam se požalio u vezi sa ovom temom.\nPitali smo Virijevića i koliko je privremenih kaznenih mera inspekcija izdala postrojenjima oko kojih se širi neprijatan miris, buka ili prašina, ali Virijević nije dao određen odgovor, već je naveo da Gradu nije u interesu da zatvara bilo koju fabriku.\nIako to nikome nije u interesu, poruka građana je jasna: smrad im smeta i žele da to prestane.\n– Mislim da bi nadležne inspekcije, koje imaju ovlašćenja, trebalo da vrše kontinuiranu kontrolu tehnologije i mirisa koji dolaze iz te fabrike. Isto tako, inspekcije mogu da angažuju stručnjake koji se bave zaštitom životne sredine, da nam konačno odgovore na pitanje da li tehnologija koju koriste eliminiše neprijatne mirise ili ne. Jasno je da se smrad javlja ne samo na Zelenom polju, nego i u drugim delovima grada. Ovo moje mišljenje nije usmereno prema fabrici ni prema nadležnima u gradskoj upravi, već smatram da može da dovede do dugoročnog rešenja problema – zaključio je Milojević, koji je u svojoj karijeri radio i u JKP „Čistoća i zelenilo”.\nRedakcija lista „Zrenjanin” ostala je uskraćena za komentar nadležnih u „kafileriji”, jer se niko nije javljao na kontakt telefon objavljen na sajtu „Prekona”.\n„DON DON”: Nema buke ni prašine\nŽalbe nisu zaobišle ni postrojenje „Žitoprodukta”, koje je u zakupu „Don Dona”. U prošlom broju našeg lista preneli smo utiske stanovnika Begejskog reda, koji imaju problem zbog buke i prašine. Branko Kovačević, zaposleni u „Don Donu” je za naš list prokomentarisao da je inspekcija već merila buku i prašinu u kući Vladana Dimića, koji se u prošlosti žalio i našoj redakciji.\n– Merenja su pokazala da nema buke ni prašine, odnosno da je ona ispod dozvoljenih vrednosti, tako da nemam više šta da kažem – rekao je Kovačević.\nPrema tome što nam je rekao Dimić, pred početak merenja mašine u postrojenju su isključene kako bi „Don Don” dokazao da građani nemaju na šta da se žale.\n– Želimo da i gradonačelnik zna sa kakvim se problemima susrećemo, neka naše žalbe budu i otvoreno pismo njemu – rekao je Vladan Dimić.\n← Biće sunca u kriglama\nZRENjANINSKA UDRUŽENjA UPOZORAVAJU →


Partizan - Dolazi Šaponjićevo vreme? - Sportske.net\nPartizan - Dolazi Šaponjićevo vreme?\nU finišu aktuelne sezone, trener Partizana Marko Nikolić odlučio je da svojoj ekipi priključi talentovanog napadača Ivana Šaponjića, kadetskog reprezentativca naše zemlje.\nNapadač u koga velike nade polažu u Partizanu u narednim godinama, ali i u našem reprezentativnom fudbalu, već je jesenas bio priključen prvom timu aktuelnog šampiona.\nTadašnji trener Partizana Vuk Rašović je to učinio silom prilika, jer je zbog povreda i bolesti ostao bez ijednog klasičnog napadača, ali je talentovanom fudbaleru ukazao šansu da debituje na velikoj sceni.\nUlaskom u igru na meču protiv Spartaka jesenas, Šaponjić je ujedno ušao i u istoriju Partizana, kao najmlađi fudbaler koji je zaigrao za seniorski tim crno-belih.\nIpak, po dolasku Škuletića i Lazovića u zimskom prelaznom roku, Šaponjić je vraćen u omladinski pogon, gde je radio pod komandom trenera Nikice Klinčarskog.\nSada, kad se sezona bliži kraju, šef struke Partizana Marko Nikolić odlučio je da Šaponjića ponovo priključi prvotimcima, sa kojima će trenirati do kraja sezone, možda i upisati još koji minut u seniorskoj konkurenciji, a ujedno pokušati da se izbori za mesto u ekipi koja bi se pripremala za narednu sezonu.\nBilo kako bilo, Šaponjićevio vreme tek dolazi, on je svoj talenat i kvalitete već pokazao, pre svega u kadetskoj reprezentaciji Srbije i uz vredan rad će sigurno postati adut Partizana u napadačkim redovima.\nDa li već na ljesen, ili nešto kasnije, i nije toliko bitno u celoj priči...


Sevdah Baby: "Propjevala" novinarka Studija B u čiju je odbranu stao Vučić - Radiosarajevo.ba\nSevdah Baby: "Propjevala" novinarka Studija B u čiju je odbranu stao Vučić\nU subotu je u Beogradu održana protestna šetnja "Stop krvavim košuljama", koja je okupila više hiljada ljudi zbog napada na jednog od osnivača Saveza za Srbiju, lidera Ljevice Srbije Borka Stefanovića i dvojicu njegovih saradnika.\nProtestna šetnja ostala je u sjeni Barbare Životić, reporterke beogradskog Studija B, čije je uključenje postalo hit na društvenim mrežama.\nNaime, Barbara se uključila u program Studija B iznoseći brojne dezinformacije i proizvoljne ocjene, nedostojne novinarske profesije.\n"Jako mali broj ljudi je okupljen, daleko manje od očekivanog", kazala je novinarka ove televizije, tvrdeći da su okupljeni "pozivali na linč, silovanje, nasilje i državni udar".\nNjena izjava izazvala je brojne kritike na internetu, čak i uvrede i prijetnje zbog kojih je reagirao i predsjednik Srbije Aleksandar Vučić koji je rekao da je "Barbara jedno divno čeljade, mlado dete...".\nIpak, poruka predsjednika Srbije nije zaustavila korisnike društvenih mreža da ismijavaju novinarku Studija B. Tako se na Youtubeu pojavio urnebesni klip "Sevdah Baby – Barbara The Singing Bot" kao muzički remiks javljanja novinarke Studija B.\nBeograd Aleksandar Vučić protestna šetnja\nVučić o presudi Oriću: "Očigledno je da za nas, Srbe, neće biti pravde"\nUžasne scene iz Kruševca: Pretučen Borko Stefanović, Vučićev protivnik


Miroslava Binički (2) - žena koja je zbog ljubavi promenila zemlju i ime, ali muziku nikada | Bilo jednom u Beogradu\nMiroslava Binički (2) - žena koja je zbog ljubavi promenila zemlju i ime, ali muziku nikada\nFoto: Mickey Mystique\nMiroslava Binički bila je prva nastavnica pevanja u Beogradu i u Srbiji. Međutim, kod nas tada privatni časovi ovog nisu bila uobičajena pojava. Došavši iz znatno naprednije Nemačke, u kojoj je svaka iole imućnija kuća koja je držala do sebe uzimala privatne časova muzike deci, a naročito devojčicama, Miroslava je pokušala i u Beogradu da uspostavi ovaj metod nastave. Iako je bila izvanredan pedagog i profesionalac, kako bi privukla klijentelu, svoje usluge morala je da pruža ispod svake cene.\nI dok su podjednako čuveni profesori muzike u inostranstvu u to vreme naplaćivli 2-3 lire, 2-4 marke ili 3 franka po času, Miroslava je morala da se zadovolji sa više nego skromnih pola dinara po jednom privatnom času.\nSpektakularni koncerti koji se i danas prepričavaju\nOd prvog koncerta koji je sa Beogradskim vojnim orkestrom Stanislav Binički izveo pred domaćom publikom, bilo je jasno da će on, uz Miroslavine savete i podršku, uvesti brojne novine i programske sadržaje. Beograd je spremno dočekaospecifičan muzički dah koji je Binički unosio u izvođenje kako svojih tako i kompozicija drugih autora.\nPočetkom 1904. godine Binički osniva "Muziku kraljeve garde" pri čemu angažuje vojne muzičare koji su imali najviše znanja, talenta i orkestarskog iskustva. Već 1907. godine ovaj ansambl postaje "Orkestar kraljeve garde".\nU periodu do Prvog svetskog rata, delatnost Orkestra kraljeve garde i Stanislava Biničkog, kao njegovog rukovodioca i dirigenta, imala je veliki uticaj na srpsku muziku. I dok je on bio zadužen za organizaciju i dirigovanje, Miroslava Binički svakodnevno je radila sa solistima. Neretko bi se do duboko u noć supružnici konsultovali o daljim koracima i planovima.\nNjih dvoje postavili su na scenu i nekoliko veoma značajnih koncerata održano je u srpskoj prestonici i u svima je učestvovao Binički sa suprugom i muzičarima Orkestra kraljeve garde. Na nekim od tih koncerata domaća publika bila je u prilici da prvi put čuje neka od velikih dela klasične muzike, kao što su kompozicije Hajdna ili Betovena.\nTako je 12. decembra 1907. godine u dvorani "Kolarca", izveden oratorijum "Sedam reči Hristovih" Jozefa Hajdna koji je pisan za solo glas, hor i orkestar. "Stvaranje sveta", Hajdnov oratorijum, izveden je 7. aprila 1908. godine u Narodnom pozorištu, a kruna svih uspeha bračnog para Binički bilo je izvođenje "IX Betovenove simfonije" koje je izvedeno 5. aprila 1910. godine u Narodnom pozorištu.\nKoncert je bio spektakularan. Orkestar je činilo 75 muzičara i preko 120 članova hora – najbolji članovi više pevačkih društava. Stanislav i Miroslava Binički nadmašili su sva očekivanja i zauvek se upisali u istoriju srpske klasične muzike.\nKompozitor i dirigent, Stevan Hristić u "Srpskom književnom glasniku" napisao je: "Najzad je Beograd čuo IX Betovenovu simfoniju. Koliko rada! Koliko priprema! I koliko uzbuđenja. O izvođenju kod nas može se reći samo dobro, sa obzirom na naše muzičke prilike. G. Binički je dao upravo više no što naša muzička sredina može dati. Jer, on je stvorio naročitu priliku, naročiti hor i naročiti orkestar. Sve ovo mi u našim običnim prilikama nemamo".\nKad žena postavi liturgiju\nZa vreme okupacije Srbije, Pera Milojević prota Vaznesenjske crkve, uputio je poziv Miroslavi Binički. Ne znajući šta je po sredi, ali sa verom u srcu, beogradska solo diva uputila se na razgovor u parohijski dom. Prota Pera ju je upitao da li bi mu učinila srcu drago i obnovila crkveni hor društva "Stanković". Binički se primila ovog zadatka i, kao i u svemu ostalom čega se latila, uspešno obavila posao. Prva liturgija koja je zapevana za vreme okupacije Srbije bila je veličanstvena "Liturgija Jovana Zlatoustog" koju je komponovao njen suprug, Stanislav Binički.\nZa vreme okupacije Srbije, Miroslava je bila angažovana i na drugim crkvenim pevačkim muzičkim poslovima kao što je obnavljanje crkvenog hora Vaznesenjske crkve u Beogradu.\nTokom okupacije bila je optužena da vrši antinemačku propagandu, zbog čega se susrela sa brojnim problemima, naročito nakon što je, pod tmurnim oblacima II svetskog rata, u okupiranom Beogradu, tiho i nezapaženo, umro Stanislav Binički 15. februara 1942. godine.\nOna ga nadživela i preminula 5. avgusta 1956. ostavljajući svoj rad u amanet srpskom narodu.


Mihajlović: Pomoć Ivanjici, putevi oštećeni na 26 mesta\nJul 06, 2020 16:20\nPutevi na teritoriji Ivanjice najviše su oštećeni u junskim poplavama, na čak 26 mesta i njihova sanacija bi trebalo da bude završena najkasnije do kraja godine, izjavila je danas potpredsednica vlade i ministarka građevine Zorana Mihajlović.\nRadovi počinju za nekoliko dana, sanacija će koštati skoro milijardu dinara.\nMinistarka je posetila dve najugroženije deonice na kojima je oštećen put, u mestu Buk i na putu Ivanjica - Arilje u Klisuri, i tom prilikom najavila da će država pomoći Ivanjici ne samo što se tiče puteva već i po pitanju komunalne infrastrukture.\n"Dramtične su slike stizale iz Ivanjice, koja je nakon ovih poplava pretrpela najveće oštećenje i imala najviše problema", rekla je Mihajlović ističući da bi to trebalo da bude popravljeno ili izgrađeno do kraja jeseni ili najkasnije do kraja godine.\nNavela je da projektno - tehnička dokumentaciju treba da bude urađeno u narednih mesec ili mesec i po dana i da će onda krenuti izvođenje radova, a novac će biti obezbediti država i Putevi Srbije.\n"Lokalne samouprave nemaju dovoljno novca da održavaju svoje puteve, niti kada se ovako nešto desi da ih popravljaju. Rekli su mi za dva mosta u Ivanjici koji su u nadležnosti opštine, ali dogovorili smo se da pomognemo zajedno sa Putevima Srbije".\nMihajlović dodaje da će sve biti rešeno zajedničkim snagama, kao i da će biti sređena i komunalna infrastruktura odnosno da bi pijaća voda trebalo da bude obezbeđena u narednih desetak dana.\nKaže i da Moravički okrug ima najveća ulaganja u prethodnih nekoliko godina u putnu infrastrukturu pošto je uloženo oko 6,5 milijardi dinara u održavanje puteva.\nMinistarka podseća da se gradi autoput od Preljine do Požege i da će se uskoro graditi i autoput dalje od Požege ka Crnoj Gori.\nOvaj okrug je imao najveće uspone u infrastrukturi, ali je i najviše trpeo u poplavama, kaže Mihajlović.\nMnogi potporni zidovi koji su oštećeni u poplavama su stari više od 30 do 40 godina, dodala je ona i istakla da će novi biti za narednh 100 godina.\nVd. direktor Puteva Srbije Zoran Drobnjak kaže da su deonice u Buku i Klisuri najviše ugrožene.\n"Napravili smo spisak zajedno sa opštinom i Ivanjica Putevima i treba da sredimo 26 lokacija, a vrednost radova je oko 980 miliona dinara. Ovu deonicu od Ivanjice do Klisure krećemo da radimo za par dana i biće gotova za mesec ili mesec i po dana".\nNajavio je da će već ove godine biti urađen put za Deviće i to više od četiri kilometra puta.\nNačelnik Moravičkog okruga Slobodan Jolović zahvalio je državnom rukovodstvu na čelu sa predsednikom Aleksandrom Vučićem i vladom za ono što čine za Moravički okrug.\nNa teritoriji Moravičkog okruga se ulagalo i biće ulaženo više od milijardu evra samo u saobaćajnu infrastrkturu, u mrežu autouteva od Čačka prema Beogradu zatim ka Kruševcu i Nišu i ka Crnoj Gori, rekao je on.\nJolović je zahvalio ministarki Mihajlović na održavanju državnih i lokalnih puteva u tom delu zemlje, kao i Putevima Srbije.\n"Od 2014. nas prate elementarne nepogode, imali smo velike štete na putevima i ne bi mogli bez te pomoći. Ovog puta najveću štetu u Moravičkom okrugu je pretrpela Ivanjica, gde je oštećen veliki broj puteva, mostova i propusta", dodao je Jolović.\nPredsednik opštine Ivanjica Zoran Lazović je, takođe, zahvalio ministarki Mihajlović i istakao da je ta pomoć dokaz da država vodi računa o svim delovima Srbije, te dodao da je veliko nevreme zahvatilo Ivanjicu, zbog čega očekuju značajnu pomoć.\nKisić: Početkom naredne nedelje detalji o nastavi od septembra 3\n16:25 August 07, 2020


Odbačena optužnica protiv privedenog ruskog novinara - Sputnjik Srbija\nOdbačena optužnica protiv privedenog ruskog novinara\n16:11 11.06.2019 (osveženo 17:08 11.06.2019) Preuzmite kraći link\nRuski novinar Ivan Golunov biće pušten iz kućnog pritvora i protiv njega je odbačena optužnica, saopštilo je Ministarstvo unutrašnjih poslova Rusije.\nMinistar unutrašnjih poslova Rusije Vladimir Kolokoljcev saopštio je novinarima da je doneta odluka da se prekine krivično gonjenje novinara ruskog portala „Meduza” Ivana Golunova, jer nije dokazano njegovo učešće u zločinu.\n„Odlučeno je da se prekine krivično gonjenje građanina Ivana Golunova, jer nije uspelo da se dokaže njegovo učešće u izvršenju krivičnog dela“, istakao je on.\nMinistar unutrašnjih poslova dodao je da će Golunov biti pušten iz kućnog pritvora, a optužbe protiv njega su odbačene.\nPolicijski službenici koji su se bavili slučajem novinara Golunova suspendovani su sa svojih službenih dužnosti, naglasio je Kolokoljcev.\n„Materijali interne istrage Jedinice za unutrašnju bezbednost Ministarstva unutrašnjih poslova Rusije upućeni su u Istražni komitet Rusije da bi se procenila zakonitost postupanja policajaca koji su pritvorili građanina. Za vreme inspekcije oni su suspendovani sa službenih dužnosti“, objasnio je ruski ministar.\nNovinar portala „Meduza“ Ivan Golunov uhapšen je 7. juna u centru Moskve. Prestonička policija saopštila je da je prilikom pretresa njegovog stana pronađeno „pet paketa sa praškastom supstancom“. Eksperti su saopštili da je u pitanju bilo oko četiri grama narkotika metilefedrona. Protiv novinara je pokrenut krivični postupak zbog nezakonitog posedovanja narkotičkih supstanci.


Patriot DDR4 32GB 2X16GB 3200MHZ Viper Steel Series Dual Channel PVS432G320C6K ram memorija cena, cene Srbija, prodaja Beograd Novi Sad Niš\nPatriot DDR4 32GB 2X16GB 3200MHZ Viper Steel Series Dual Channel PVS432G320C6K ram memorija cene\nBUS brzina 3200MHz, Kapacitet 32GB... specifikacija\nEPonuda nije internet prodavnica već Vam omogućava da brzo i lako nađete Patriot DDR4 32GB 2X16GB 3200MHZ Viper Steel Series Dual Channel PVS432G320C6K ram memorija po najjeftinijoj ceni. Naš cilj je da kupci budu što bolje informisani o ponudi Patriot ram memorija DDR4 32GB 2X16GB 3200MHZ Viper Steel Series Dual Channel PVS432G320C6K na tržištu Srbije. Vrlo lako nalazite željeni proizvod za kategoriju Ram memorija cene, ne morate da lutate od sajta do sajta za Patriot Ram memorija, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Patriot DDR4 32GB 2X16GB 3200MHZ Viper Steel Series Dual Channel PVS432G320C6K ram memorija sa PRODAVCEM. EPonuda ne može da garantuje potpunu tačnost specifikacije i slika za Patriot DDR4 32GB 2X16GB 3200MHZ Viper Steel Series Dual Channel PVS432G320C6K ram memorija. Pre kupovine, podatke za Patriot ram memorija DDR4 32GB 2X16GB 3200MHZ Viper Steel Series Dual Channel PVS432G320C6K proverite na sajtu PROIZVOĐAČA.\ncena od 14.344,00 din\nKingston DIMM DDR4 32GB (4x8GB kit) 3200MHz HX432C16PB3K4/32 HyperX XMP Predator ram memorija


Merkelova: Neophodna vojna akcija u Siriji - 04.10.2015, Sputnik Srbija\nNemačka kancelarka Angela Merkel izjavila je da je u Siriji neophodna vojna akcija, iako to neće okončati rat u toj zemlji. 04.10.2015, Sputnik Srbija\nevropa, politika, vesti, svet, iran, francuska, velika britanija, nemačka, sirija, saudijska arabija, bašar asad, angela merkel\n10:00 04.10.2015 (Osveženo: 16:19 05.10.2015)\nNemačka kancelarka Angela Merkel izjavila je da je u Siriji neophodna vojna akcija, iako to neće okončati rat u toj zemlji.\n„Kad je reč o Siriji, kažem ovo prvi put: biće nam potrebna vojna akcija, ali ona neće doneti rešenje. Potreban nam je politički proces, ali on ne teče baš dobro“, rekla je Merkelova u intervjuu nemačkom radiju „Dojčlandfunk“.\nNemačka kancelarka je rekla da će u razgovore morati da bude uključeni i predstavnici režima sirijskog predsednika Bašara el Asada.\n„Da bi bilo postignuto političko rešenje, potrebno je da predstavnici sirijske opozicije i oni koji trenutno vladaju u Damasku, kao i ostali, ostvare stvarni uspeh u pregovorima“, rekla je Merkelova.\nOna je dodala da bi Rusija, SAD, Saudijska Arabija i Iran mogli da igraju važnu ulogu u tim razgovorima, kao i Nemačka, Francuska i Velika Britanija.


NA DANAŠNJI DAN umrli Ava Gardner i Mihailo Bata Paskaljević :: Dešavanja u Bijeljini ::\n25. februar 2020. / 10:45\nNA DANAŠNJI DAN umrli Ava Gardner i Mihailo Bata Paskaljević\nNa današnji dan 26. januara 1924. godine u SSSR-u drugi Svesavezni kongres Sovjeta odlučio da tijelo sovjetskog boljševičkog vođe Vladimira Lenjina, koji je umro pet dana ranije, bude očuvano balsamovanjem. Takođe je odlučeno da u čast Lenjina bivša prijestonica carske Rusije Petrograd bude preimenovan u Lenjingrad.\nIstog dana 1973. godine umro je američki filmski glumac rumunskog porijekla Edvard Robinson, koji se proslavio ulogama gangstera u kriminalističkim filmovima, ali je ispoljio i sjajan komičarski talenat.\nNa današnji dan 1977. godine Jugoslavija i Španija zaključile sporazum o uspostavljanju diplomatskih odnosa i otvaranju misija u Madridu i Beogradu na nivou ambasada.\nIstog dana 1990. godine umrla je američka filmska glumica Ava Gardner, koja je nesvakidašnjom pojavom izmijenila tip filmske ljepotice i ostvarila niz uloga tajanstvenih i inteligentnih žena.\nSavjet bezbjednosti UN 1993. godine osudio napad Hrvatske na Republiku Srpsku Krajinu, teritoriju pod zaštitom Unprofora, a 1997. godine policija u Beogradu je upotrijebila silu, suzbivši demonstracije nekoliko desetina hiljada ljudi koji su protestovali zbog poništenja njihove volje na lokalnim izborima.\nNa današnji dan 2001. godine otvaranjem pruge Zagreb-Split, preko BiH, ponovo je uspostavljen željeznički saobraćaj između Hrvatske i BiH, nakon skoro desetogodišnjeg prekida.\nIstog dana 2004. godine glumac Mihailo - Bata Paskaljević preminuo u zemunskoj bolnici, u 81. godini.\nGeneralna skupština UN 2007. godine usvojila rezoluciju kojom se osuđuje negiranje Holokausta.


Fabrika maziva promovisala novi logo i automobile – Kruševac PRESS\nAutor S. Milenković\t Objavljeno 12.10.2016. 0\nFabrika maziva je u centru Kruševca održala prezentaciju na kojoj su predstavljeni novi logo i novi automobili.\n– Decenijama smo koristili stari logo i nismo bili zadovoljni tim rešenjem. Pokušali smo da, sa malo para, dođemo do novog rešenja i mislim da smo u tome uspeli. Novi logo je pun dinamike, života, energije. – kazao je Vladica Petrović, generalni direktor Fabrike maziva.\nVladica Petrović, generalni direktor Fabrike maziva FOTO: S. Milenković\nFAM je predstavio i novi vozni park u kojem su 25 automobila marke “fiat”, tri kombija i tri kamiona. U Fabrici maziva ističu da su kupovinom ovih vozila podržali domaću auto industriju, ali da očekuju da i ona podrži njih.\nVladica Petrović je najavio da će FAM najboljim đacima kruševačkih srednjih škola, čiji profili su potrebni ovoj kompaniji, ponuditi stipendije i, kasnije, posao.\n– Od Ministarstva privrede dobili smo sredstva da FAM svoj pogon iz Lipovca prebaci na novu lokaciju. Time ćemo postići značajne uštede i efikasnost u radu. Imamo i predlog za grad. Fabrici maziva je potrebno 3,5 miliona evra da izmestimo fabriku sa lokacije u centru grada. Nudimo gradonačelniku da dva miliona evra obezbedi grad, dok će FAM obezbediti milion i po evra. Na taj način bi grad dobio atraktivnu lokaciju, dok bi naša proizvodnja bila koncentrisana na jednom mestu. – izneo je svoj predlog Vladica Petrović.\nFabrika mazivafiatKruševaclogoMinistarstvo privrede


Dušanka Majkić: NATO put BiH redefinisan u decembru 2019. godine potpisivanjem Programa reformi - Vijesti Srpske – Najnovije vijesti iz Republike Srpske\nNaslovna Politika Dušanka Majkić: NATO put BiH redefinisan u decembru 2019. godine potpisivanjem Programa...\nDušanka Majkić: NATO put BiH redefinisan u decembru 2019. godine potpisivanjem Programa reformi\nZamjenik predsjedavajućeg Zajedničke komisije za odbranu i bezbjednost Parlamentarne skupštine BiH Dušanka Majkić rekla je za Srnu da je ministar inostranih poslova u Savjetu ministara Bisera Turković zadužena da sprovodi spoljnu politiku Predsjedništva BiH, a ne spoljnu politiku SDA – što ona neprestano čini.\n„Simptomatično je da Turkovićeva kaže da Ruska Federacija neće diktirati hoće li BiH u Nato, nego da o tome odlučuju građani i institucije. Podsjećamo Turkovićevu da je Republika Srpska protiv integrisanja u bilo koji savez, pa i u Nato, o čemu je još 2017. usvojena Rezolucija Narodne skupštine Republike Srpske o zaštiti ustavnog poretka i proglašenju vojne neutralnosti“, rekla je Majkićeva povodom reagovanja Turkovićeve na saopštenje Ambasade Rusije u BiH.\n„Potpuno je jasno da Turkovićeva smatra da je dobro i poželjno uplitanje svih zapadnih zemalja u spoljnu politiku BiH u pitanja o vojnom savezu, a potpuno su neprihvatljivi stavovi Rusije o tako značajnim pitanjima kao što je put BiH u Nato“, istakla je Majkićeva.\nOsvrćući se na tvrdnje člana Predsjedništva BiH Željka Komšića da su stavovi Ambasade Rusije u BiH, odnosno Ruske Federacije, „prikrivena prijetnja“ Natou i BiH, Majkićeva je rekla da je sramotno to što tvrdi drugi bošnjački član Predsjedništva BiH.\n„Za očekivati je da će onaj koji govori u ime bošnjačkog naroda tako nešto reći. To je podrška politici Izetbegovića i SDA, a ne politici Hrvata, bez obzira što Hrvati prihvataju da BiH treba da ide u Nato“, napomenula je Majkićeva.\n„Kao što se pitaju drugi, tako će se pitati i Rusija, bez obzira šta Komšić tvrdio o tome“, rekla je Majkićeva.\nMinistar inostranih poslova u Savjetu ministara Bisera Turković istakla je da „Ruska Federacija neće diktirati hoće li BiH u NATO“ nego da o putu BiH u taj savez odlučuju građani i institucije BiH.\nKomšić smatra da je to geopolitička igra Rusije koja „ima za cilj da se zaustavi širenje NATO-a u Evropi“. To nije, smatra on, samo poruka BiH, nego i njenim „saveznicima u okviru NATO-a kao što su SAD, Velika Britanija, Kanada, Njemačka i drugi“, a „politički govor koji obiluje uvijenim prijetnjama sigurno nije prihvatljiv ni njima, a ni ljudima u BiH“.


Džakula: Objavljivanje spiska dužnika dovelo bi do pojačane naplate poreza – Magazin Plus\nHome/Džakula: Objavljivanje spiska dužnika dovelo bi do pojačane naplate poreza\nDirektor Uprave za indirektno/neizravno oprezivanje BiH (UINO) Miro Džakula mišljenja je da bi objavljivanje svih dužnika po osnovu indirektnih/neizravnih poreza dovelo i do pojačane naplate iz razloga što nikome ne bi bilo u interesu da se nađe na listi onih koji duguju za poreze.\nDžakula u intervjuu Agenciji FENA ističe da očekuje da će Upravni odbor UINO usvojiti predloženu izmjenu člana 52. Zakona o postupku indirektnog oporezivanja i proslijediti je u dalju proceduru Vijeću ministara i parlamentu BiH, čime bi bilo omogućeno da budu javno objavljeni svi dužnici po osnovu indirektnih/neizravnih poreza.\n-Nakon usvajanja i stupanja na snagu izmjene člana 52. Zakona o postupku indirektnog oporezivanja, moći ćemo konkretno pričati o svakom pojedinačnom dugu, potpuno otvoreno i transparento, zašto se i zalažem, naglašava Džakula.\nUlaskom Hrvatske u Evropsku uniju (EU) predviđeno je da na samo dva granična prijelaza (tzv. BIP-ovi), bude dozvoljen uvoz roba koje zahtijevaju poseban inspekcijski nadzor (veterinrsko uvjerenje i fito-sanitarno uvjerenje – robe biljnog i životinjskog porijekla).\nNa sjeveru BiH to će biti granični pijelaz Gradiška, a na jugu Bijača i oni moraju biti u potpunosti spremni do 1. jula 2013. godine kada Hrvatska postane i zvanično članica EU, kako bi protok roba tekao bez problema.\n-S druge strane, s predstavnicima općine Gradiška oformili smo jedan radni tim koji ima funkciju da u najkraćem roku uredi granični prijelaz Gradiška i okolne pristupne saobraćajnice na način da se iskoristi maksimum onog što situacija na terenu dozvoljava. Taj prijelaz nalazi se u centru grada i morat će poslužiti do izgradnje novog prijelaza koji će biti na relaciji autoputa Banja Luka – Gradiška, naglašava direktoru UINO BiH.\nIzdvajući rezultate koje je UINOBiH postigla u 2012. godini, Džakula u intervjuu Agenciji FENA kaže da je pokrenuto puno pozitivnih procesa u kojima će obveznici prepoznati mogućnost lakšeg i jednostavnijeg ispunjavanja svojih obaveza.\n-S druge strane, u još jednoj godini ekonomske krize, smanjenja GDP-a i ukupne gospodarske aktivnosti, smanjenja krajnje potrošnje, te strmoglavog pada stranih investicija, UINO je i ove godine svim korisnicima, a to su država, entiteti i Distrikt Brčko, osigurala oko pet milijardi KM neto prihoda. Također, prvi put od uspostave UINO urađena je poslovna strategija za period 2012. – 2016.godina, kroz netom završen Twinning projekat. Pripremili smo novi Zakon o carinskoj politici koji je sada potpuno usklađen sa propisima EU, urađeni su i podzakonski akti, pripremljene dodatne pojednostavljene carinske procedure. Nadogradili smo informatički sustav ALICE koji prati PDV u smislu uvođenja elektronskog podnošenja PDV prijava, navodi on.\nOcjenjuje da će ova godina u privredi/gospodarstvu BiH biti također izazovna i vrlo teška te da je sigurno da će se to odraziti i na prikupljanje prihoda.\n-Iskoristio bih priliku da kažem da se zemlje u našem okruženju, kao i zemlje Evropske unije susreću sa padom prihoda zbog svjetske ekonomske kirize. S druge strane, usprkos brojnim negativnim ekonomskim pokazateljima, UIO je u 2012. godini uspjela zadržati nivo prikupljenih prihoda na razini 2011. Međutim, s trenutnom gospodarskom situacijom u BiH, teško se može očekivati značajniji porast prihoda u 2013. Mišljenja sam da je plan u iznosu od pet milijardi i 120 miliona KM neto prihoda od indirektnih poreza u 2013. godini i suviše ambiciozan imajući u vidu sve negativne gospodarske pokazatelje. Ne znam da li su oni koji su radili projekcije prihoda za 2013. u imali u vidu da smo u 2012. izgubili čak 50 miliona KM po osnovu ukidanja carina na uvoz proizvoda iz EU i da će prihodi od carina biti još manji u 2013. Mišljenja sam da je bolje uraditi realnu projekciju prihoda u 2013. i to na bazi stvarnih ekonomskih pokazatelja, koji su nažalost negativni, kako ne bi bilo potrebe da se preambiciozne projekcije revidiraju i smanjuju nekoliko puta godišnje, naglašava direktor UINOBiH.\nSve osobe koje se bave prometom cigareta dužna su na zatečene zalihe cigareta utvrđene u popisnim listama obračunati akcizu prema novoj Odluci o utvrđivanju posebne i minimalne akcize na cigarete, te do 10. januara 2013. godine uplatiti razliku između novoobračunate i već ranije uplaćene akcize, na Jedinstveni račun UINO.\n-Odmah na početku 2013. godine započet će se detaljan inspekcijski nadzor prometovanja cigaretama, i to od kontrole uvoza, pa sve do kontrole obveznika koji se bave prodajom cigareta u BiH, upozorava direktor Uprave za indirektno/neizravno oprezivanje BiH Miro Džakula u intervjuu Agenciji FENA.\nU BiH 360 osoba sebi uzelo život\nŠto nas sve čeka u 2013. godini?


Uskladiti finansije sa VANREDNOM SITUACIJOM: Srpski poslanici o predloženom nacrtu budžeta BiH - Srpskainfo\nVijest da je Savjet ministara BiH uz preglasavanje predstavnika iz Republike Srpske usvojio nacrt budžeta BiH za 2020. godinu kojim se predviđa rast plata razbjesnio je mnoge građane koji u ovom momentu zbog pandemije korona virusa sjede u svojim kućama i razmišljaju da li će uopšte imati narednu platu ili posao.\nI predsjedavajući Savjeta ministara BiH Zoran Tegeltija, koji je sa srpskim ministrima bio protiv usvajanja navedenog budžeta, imao je zamjerku upravo na ovaj rast plata.\nOn je pojasnio da je taj budžet pripremilo Ministarstvo finansija BiH u normalnim okolnostima, odnosno prije izbijanja pandemije, te da bi sada u vremenima krize prioriteti trebali biti drugačije posloženi.\nEntiteti predlažu smanjenje plata u javnoj sferi, a u nacrtu budžeta se planira rast izdvajanja za plate za oko 30 miliona KM. Nisam imao hrabrosti da u ovakvoj situaciji građanima predložim budžet u kome su prioriteteti kupovina automobila, zgrada, namještaja – rekao je Tegeltija.\nO nacrtu budžetu sada bi trebalo raspravljati Predsjedništvo BiH, a ako dođe do preglasavanja srpskog člana tada će se o njemu izjasniti poslanici u Predstavničkom domu Parlamentarne skupštine BiH.\nŠef Kluba poslanika SNSD u PD Parlamenta BiH Snježana Novaković Bursać ističe da je veliko pitanje kakav će budžet biti nakon što prođe pandemija, te da ne zna zašto su glasali za njega, oni koji su glasali.\nOna ističe da čak i ako budžet dođe do Parlamenta BiH pitanje je kada će se o njemu raspravljati iz razloga jer sjednice ne mogu biti sazivane sve dok traje pandemija.\n"SLJEDEĆE DVIJE SEDMICE RASKRSNICA" Doktor Salkić objasnio ozbiljnost situacije (VIDEO)\nMJERA PROTIV ŠIRENJA VIRUSA Od danas javno objavljivanje IMENA osoba koja prekrše mjere IZOLACIJE\n– Što se nas tiče i dalje je na snazi odluka Narodne skupštine RS. Tačno je da su predstavnici SNSD glasali za neke odluke, prije svega za donošenjem odluke o privremenom finansiranju i određene odluke koje su donošene u Predsjedništvu BiH, ali to je učinjeno kako bi se omogućila funkcionalnost vezano za pandemiju i posljedice koje bi ona mogla izazvati. To su stvari koje ne mogu da čekaju – kaže Bursaćeva.\nOna dodaje da kada je riječ o budžetu poslanici SNSD ne mogu da se izjašnjavaju o tome jer ga još nisu ni vidjeli.\nPored toga, kako dodaje Bursaćeva, ako se uzme u obzir kriza izazvana pandemijom korona virusa, nacrt budžeta koji je usvojen u Savjetu ministara BiH preglasavanjem Srba, moraće da pretrpi određene izmjene imajući u vidu posljedice koje nas sigurno čekaju.\nPoslanik PDP u Predstavničkom domu Parlamenta BiH Branislav Borenović ističe da nikako nije dobro da se odluke usvajaju preglasavanjem.\n– Čudi me da vladajuća koalicija nije usaglasila budžetski okvir ili je to recidiv političkih dešavanja poslJednjih mjeseci. Naravno da budžet treba uskladiti sa evidentnim teškim posljedicama prouzrokovanim korona virusom i da treba izvršiti značajne preraspodjele u budžetu za ovu godinu – navodi Borenović.\nOn dodaje da je jako bitno da institucije, posebno izvrsno rade i daju adekvatne odgovore na veliku kriznu situaciju.\n– Nikakvo povećanje primanja, niti nepotrebnih i neracionalnih nabavki automobila, helikopretera, zgrada ne može dobiti podršku – stava je Borenović.\nPolitika Branislav BorenovćBudžet BiHpreglasavanjeSavjet ministara BiHSnježana Bursać Novaković\nPREGLASAVANJA BI BILO I BEZ STRANACA Zamjena sudija rješava samo dio problema u Ustavnom sudu


RADNA DOZVOLA ZA POSEBNE SLUČAJEVE ZAPOŠLJAVANJA STRANACA - ADVOKAT ZA STRANCE - Advokatska Kancelarija Beograd\nRADNA DOZVOLA ZA POSEBNE SLUČAJEVE ZAPOŠLJAVANJA STRANACA – ADVOKAT ZA STRANCE\nS obzirom da smo već pisalo o opštem režimu dobijanja radnih dozvola za strance, vreme je da vas advokat za strance upozna sa mogućnošću dobijanja radnih dozvola za pojedine specifične kategorije stranaca.\nŠta smo pisali o opštem režimu radnih dozvola za strance možete pročitati ovde.\n4) osposobljavanje i usavršavanje\nRadna dozvola za upućena lica zaposlena kod stranog poslodavca izdaje se na zahtev poslodavca radi obavljanja poslova ili vršenja usluga na teritoriji Srbije.\nUslov za izdavanje radne dozvole jeste da stranac ima:\n4) akt o upućivanju na privremeni rad u Srbiju kojim se utvrđuje način ostvarivanja prava i obaveza iz rada, kao i način smeštaja i ishrane za vreme boravka i rada u Srbiji\nRadna dozvola za upućena lica izdaje se za period za koji je zaključen ugovor između poslodavca za koga se vrše usluge i stranog poslodavca ali ne duže od godinu dana.\nRadna dozvola za upućena lica može se produžiti najduže do dve godine, uz saglasnost ministarstva nadležnog za poslove zapošljavanja, a po prethodno pribavljenom mišljenju ministarstva nadležnog za oblast kojom se uređuje delatnost poslodavca za poslove ili usluge od interesa za Republiku Srbiju.\nPrilikom podnošenja zahteva za produženje najbolje je da vam stručnu pomoć pruži advokat za strance.\nIzuzetno od ovih pravila, radna dozvola za upućena lica od strane stranog poslodavca registrovanog za obavljanje delatnosti u državi sa kojom Srbija ima zaključen međunarodni ugovor kojim se uređuje upućivanje, izdaje se u postupku, saglasno uslovima i za period utvrđen tim sporazumom.\nInformaciju o tome sa kojim državama Srbija ima zaključene međunarodne ugovore kojom se uređuje ova oblast može da vam da vaš advokat za strance.\nRadna dozvola za kretanje u okviru privrednog društva registrovanog u inostranstvu izdaje se na zahtev ogranka, odnosno zavisnog društva koje je registrovano u Republici Srbiji, u cilju privremenog upućivanja, odnosno premeštanja zaposlenog na rad u taj ogranak, odnosno zavisno društvo.\nOvu vrstu radne dozvole može dobiti lice koje je kod stranog poslodavca zaposleno najmanje godinu dana na poslovima rukovodioca, menadžera ili specijaliste za pojedine oblasti (ključno osoblje), kao i da će u Srbiji obavljati iste poslove. Prilikom dobijanja ove vrste radne dozvole značajnu ulogu može imati advokat za strance koji treba da vas ukaže na najjednostavniji pravni put.\nPored toga, radna dozvola za kretanje u okviru privrednog društva registrovanog u inostranstvu izdaje se i na zahtev ogranka, odnosno zavisnog društva koje je registrovano u Srbiji, u cilju privremenog upućivanja, odnosno premeštanja zaposlenog pripravnika na rad u tu organizacionu jedinicu, odnosno zavisno društvo.\nRadna dozvola za kretanje u okviru privrednog društva izdaje se na period dok traje privremeni boravak, ali ne duže od jedne godine.\nRadna dozvola za kretanje u okviru privrednog društva može se produžiti najduže do dve godine, uz saglasnost ministarstva nadležnog za poslove zapošljavanja, a po prethodno pribavljenom mišljenju ministarstva nadležnog za oblast kojom se uređuje delatnost poslodavca za poslove ili usluge od interesa za Republiku Srbiju.\nOva vrsta radne dozvole izdaje se ako nezavisni profesionalac poseduje:\nRadna dozvola za nezavisnog profesionalca izdaje se na period potreban za obavljanje posla, ali ne duže od godinu dana.\nOva radna dozvola izdaje se ako stranac poseduje:\nRadna dozvola za stručno osposobljavanje i usavršavanje izdaje se na period trajanja obuke, pripravničkog staža, stručne prakse, stručnog osposobljavanja, odnosno usavršavanja, ali ne duže od 1 godine, uz mogućnost produženja za još godinu dana.\nZa više informacija o ovom pitanju, kao i o drugim pitanjima iz domena advokat za strance, najbolje je da se obratite advokatu.


SSP: Penzije do 2025. godine ni teoretski ne mogu da budu veće od 319 evra - Infobrif\nObjavljeno 29.12.2019. u 12:58 poslednja izmena 29.12.2019. u 13:21\nFoto: Youtube/Printscreen/Странка Слободе и Правде\nStranka slobode i pravde (SSP) ocenila je danas da bi se za investicije u fudbalske stadione i „mnoge druge besmislice“ Srbija zadužila novih 12 milijardi evra, a da po švajcarskoj formuli koju je Vlada usvojila, penzije do 2025. godine „ni teoretski ne mogu da budu veće od 319 evra u proseku“.\nUmesto pristojnog života koji je obećao, Vučić nakon osam godina vlasti narodu nudi novu laž. Pritisnut svim aferama iz kojih ne zna više kako da izadje, sklepao je nešto što je nazvao investicioni plan koji treba da obezbedi bolji život, ali za pet godina“, piše u saopštenju SSP-a.\nIz SSP-a su poručili da većinu stvari koje Vučić obećava da će uraditi za pet godina, mogu da urade za šest meseci.\n„Da bismo u tome uspeli, neophodno je da zaustavimo kradju u režiji očeva, braće, kumova i partnera, da nestručne stranačke poslušnike u javnim preduzećima zamenimo stručnim i poštenim ljudima i da novac koji trošimo u besmislene projekte uložimo u plate i penzije naših ljudi“, piše u saopštenju.\nAleksandar VučićPenzijeStranka slobode i pravde\nOglašavanje u Srbiji: Profitiraju preduzeća i mediji bliski vlastima, ali i opozicioni\nVulin: Otkazan veliki broj ugovora „Krušika“ jer trgovci oružjem ne vole da se o njima piše i priča


Srećan rođendan -\nProslava drugog rođendana Aviv Parka Zrenjanin.\nTokom celog dana sve posetioce očekuju odlični rođendanski popusti koje su za ovu posebnu priliku obezbedili zakupci Aviv Parka, kao i porodična zabava sa početkom od 17 časova. Za najmlađe pripremljeni su zanimljivi sadržaji i interaktivan dečiji program u kome će uživati ne samo mališani već i njihove mame i tate.\nPored sjajnih popusta kao vrhunac rođendanske proslave uslediće i spektakularan koncert jednog od naših najpoznatijih i najpriznatijih muzičara u regionu – Harisa Džinovića! Uveliko se radi na repertoaru i pripremi pesama kojim će se ovaj vrhunski pevač predstaviti domaćoj publici i u kojima će sigurno uživati i mlađe i starije generacije.\nZa sve posetioce koji razmišljaju kako da dođu do Aviv Parka a koji nisu u mogućnosti da dođu svojim kolima, obezbeđen je BESPLATAN PREVOZ na autobuskim linijama 10 i 10A koje saobraćaju redovno do i od Aviv Parka i biće na raspolaganju svim posetiocima u vremenu od 17h do 24h.


<< < 13 14 15 16 17 18 > >>Ukupno: 177 | Prikazano: 151 - 160\nPoleteo prvi avion sa aerodroma "Konstantin Veliki" posle duže pauze\nNakon pauze duže od godinu dana, sa niškog aerodroma “Konstantin Veliki”, danas u 10.40 časova, poleteo je prvi avion mađarske nisko budžetne kompanije “Viz Er”, za švedski grad Malme.\nZa par dana Niš ponovo ima avio vezu sa svetom!\nAvioni će leteti do švedskog Malmea tri puta nedeljno i to utorkom, četvrtkom i subotom, a do Bazela u Švajcarskoj dva puta nedeljno, ponedeljkom i petkom.\nNiš: Sastanak sa predstavnicima SMATSA\nEr Srbija pozvana da pokrene redovne letove iz Niša\nPredstavnici privrednih udruženja i razvojnih institucija južne i istočne Srbije potpisali su danas zajedničku izjavu o učešću u razvoju i korišćenju potencijala aerodroma "Konstantin Veliki" i uputili poziv kompaniji Er Srbija da pokrene redovne letove iz Niša.\nNastavak prekinute sednice Skupštine grada Niša\nJutros je nastavljeno zasedanje Skupštine grada, prekinuto pre 14 dana zbog nedostatka kvoruma.\n„Grmljavina“ iz oblačnog neba uznemirila Nišlije\nAvion Iljušin IL-76MF, kargo avio-kompanije "Silk Way Airlines", sleteo je na aerodrom "Konstantin Veliki" iz Bakua.\nMilija Miletić: Niški aerodrom razvojna šansa za Svrljig\nNiški aerodrom je razvojna šansa za Niš, ali i za opštinu Svrljig, Knjaževac, Gadžin Han, Belu Palanku, Babušnicu i ostalu teritoriju jugoistočne Srbije, rekao je Miletić za skupštinskom govornicom na sednici Narodne Skupštine.\n29. juna prvi let Niš-Bazel\n29. juna, prvim letom, uspostavlja se avio linija na relaciji Niš-Bazel u Švajcarskoj, kažu iz niškog aerodroma "Konstantin Veliki"\nNiški aerodrom "zvrji" prazan, avioni "Er Srbije" sleću na Temišvar\nI pored dogovora "Er Srbije" i aerodroma "Konstantin Veliki" u Nišu o sletanju u vanrednim situacijama, kao što su vremenske prilike ili druge tehničke nemogućnosti, to se ne dešava u praksi.\nBeogradski aerodrom pomaže niškom u opremi\nPredstavnici beogradskog aerodroma "Nikola Tesla" predali su danas niškom aerodromu opremu za rad i dogovorili se da zaposleni iz niške vazdušne luke budu na praksi kod kolega u Beogradu.\nSkupština grada Niša Dom zdravlja Aleksandar Vučić Leskovac recept košarka DS saobraćajna nezgoda Goran Cvetanović Dragana Sotirovski Vlada Republike Srbije studenti SNS SPC Klinički centar Niš Klinički centar policija Južna Srbija Info Kuršumlija Beograd Gradina saobraćaj Koronavirus poplava Darko Bulatović Niška Banja Zoran Perišić Medijana gradska opština investicije Niš fudbal Prokuplje ubistvo Preševo Radnički FK Vranje Vladičin Han Aleksinac Pirot Tržnica JP


Od petka do nedelje na programu su svi mečevi 8.kola Prve lige Srbije u sezoni 2018/19, a u nastavku su parovi i termini mečeva.\nINĐIJA – OFK BEČEJ 1918 (petak 21.septembar, 16:00 časova)\nLider prvenstva, ekipa Inđije, u okviru 8.kola Prve lige Srbije dočekuje ekipu OFK Bečej 1918 iz istoimene opštine. Domaćini su jedan od dva neporažena tim na startu aktuelne sezone, zabeležili su šest pobeda i jedan remi, pa sa 19 bodova na svom kontu trenutno zauzimaju 1.mesto na tabeli. Gosti su na startu sezone zabeležili samo dve pobede, uz čak pet poraza, pa sa 6 bodova na svom kontu trenutno zauzimaju 12.mesto na tabeli.\nRADNIČKI 1923 – ZLATIBOR (petak 21.septembar, 16:00 časova)\nDerbi meč 8.kola Prve lige Srbije igra se u Kragujevcu gde domaći Radnički 1923 dočekuje goste iz Čajetine, ekipu Zlatibora. Domaćini su na startu sezone zabeležili tri pobede, uz jedan remi i tri poraza, pa sa 10 bodova na svom kontu trenutno zauzimaju 6.mesto na tabeli. Gosti su najprijatnije iznenađenje na startu debitantske sezone sa čak pet pobeda, uz jedan remi i jedan poraz, pa sa 16 bodova na svom kontu trenutno zauzimaju 2.mesto na tabeli.\nTELEOPTIK – OFK ŽARKOVO (subota 22.septembar, 14:00 časova)\nPrvi meč subotnjeg programa 8.kola Prve lige Srbije igra se u Zemunu gde ekipa Teleoptika dočekuje ekipu OFK Žarkovo. Domaćini su na startu sezone ostvarili samo jednu pobedu, uz tri remija i tri poraza, pa sa 6 bodova na svom kontu zauzimaju 11.mesto na tabeli. Gosti su sezonu započeli sa dve pobede, uz dva remija i tri poraza, pa sa 8 bodova na svom kontu trenutno zaauzimaju 9.mesto na tabeli.\nBEŽANIJA – BUDUĆNOST (subota 22.septembar, 16:00 časova)\nEkipa Bežanije u okviru 8.kola Prve lige Srbije na svom stadionu dočekuje goste iz Dobanovaca, ekipu Budućnosti. Domaćini su sezonu započeli sa četiri pobede, uz jedan remi i dva poraza, pa sa 13 bodova na svom kontu trenutno zauzimaju 5.mesto na tabeli. Gosti su na startu sezone stigli do dve pobede, uz tri remija i dva poraza, pa sa 9 bodova na svom kontu trenutno zauzimaju 7.mesto na tabeli.\nNOVI PAZAR – SINĐELIĆ (subota 22.septembar, 16:00 časova)\nU Novom Pazaru istoimena ekipa u okviru 8.kola Prve lige Srbije dočekuje goste iz Beograda, ekipu Sinđelića. Domaćini na startu sezone nisu zabeležili nijednu pobedu, uz četiri ostvarena remija i tri poraza, pa sa 4 boda na svom kontu trenutno zauzimaju pretposlednje 15.mesto na tabeli. Nasuprot tome, gosti su jedan od dva neporažena tima na startu sezone, uz četiri osvarene pobede i tri remija, pa sa 15 bodova na svom kontu trenutno zauzimaju 3.mesto na tabeli.\nSLOBODA – METALAC (subota 22.septembar, 16:00 časova)\nUžička Sloboda u okviru 8.kola Prve lige Srbije na svom stadionu dočekuje goste iz Gornjeg Milanovca, ekipu Metalca. Domaćini su jako loše započeli aktuelnu sezonu i jedan su od dva tima koji nisu ostvarili nijednu pobedu, uz dva remija i čak pet poraza, pa sa 2 boda na svom kontu trenutno zauzimaju poslednje 16.mesto na tabeli. Gosti su na startu sezone zabeležili samo jednu pobedu, uz čak pet remija i jedan poraz, pa sa 8 bodoba na svom kontu trenutno zauzimaju 10.mesto na tabeli.\nBORAC – JAVOR MATIS (subota 22.septembar, 18:30 časova)\nČačanski Borac u okviru 8.kola Prve lige Srbije na svom stadionu dočekuje goste iz Ivanjice, ekipu Javor Matisa. Domaćini su na startu sezone zabeležili samo jednu pobedu, uz tri remija i tri poraza, pa sa 6 bodova na svom kontu trenutno zauzimaju 13.mesto na tabeli. Gosti su sezonu započeli sa četiri pobede, uz dva remija i jedan poraz, pa sa 14 bodova na svom kontu trenutno zauzimaju 4.mesto na tabeli.\nTRAYAL – TSC (nedelja 23.septembar, 16:00 časova)\nKruševački Trajal u poslednjem meču 8.kola Prve lige Srbije dočekuje goste iz Bačke Topole, ekipu TSC-a. Domaćini su na startu sezone ostvarili samo jednu pobedu, uz dva remija i četiri poraza, pa sa 5 bodova na svom kontu trenutno zauzimaju 14.mesto na tabeli. Gosti su sezonu započeli sa dve pobede, uz tri remija i dva poraza, pa sa 9 bodova na svom kontu trenutno zauzimaju 8.mesto na tabeli.


Međunarodni filmski festival 'Srpski Holivud'\nB92\t25.07.2019 04:41\nMeđunarodni filmski festival "Srpski Holivud", održaće se od 26. do 28. jula u selu Mutanj na planini Rudnik.\nTokom trodnevnog festivala biće prikazano oko 30 filmova iz dvadesetak zemalja, a filmovi koji učestvuju u takmičarskom programu razlikuju se tematski, ali i žanrovski.\nDnevne projekcije filmova u Domu kulture Rudnik (27. i 28. jul) održavaju se od 17:00 sati, a večernje, tokom svih dana trajanja festivala u Mutnju u "Srpskom Holivudu" od 20:30 sati.\nPored filmskih projekcija, program festivala obuhvata i dvodnevnu kreativnu radionicu za decu "Ukrasimo Holivud", i izložbu radova članova udruženja "Rudnički vidici".\nU slučaju lošeg vremena projekcije će biti organizovane u Domu kulture na Rudniku.


Premijer Srbije Aleksandar Vučić (arhivski snimak)\nSva nagađanja su danas razvejana i za lidera SPS-a Ivicu Dačića to je logičan potez, dok sadašnji predsednik Tomislav Nikolić smatra da i on i Vučić imaju šanse - u svakom slučaju Predsedništvo SNS-a danas je jednoglasno odlučilo da kandidat naprednjaka za predsednika Srbije bude Aleksandar Vučić.\nPredsedništvo Srpske napredne stranke večeras je jednoglasno do-nelo odluku i predložilo Glavnom odboru partije da kao svog kandidata za predsednika Srbije na predstojećim izborima istakne lidera SNS-a i aktuelnog premijera Aleksandra Vučića.\nKako se ističe u saopštenju izdatom posle sednice Predsedništva, Vučić se obavezuje da nastavi razgovore sa sadašnjim predsednikom Tomislavom Nikolićem, i pokuša da obezbedi puno državno jedinstvo svih odgovornih faktora u Srbiji, u nameri da se Srbija odbrani od snaga prošlosti i obezbedi njen dalji napredak.\nTakođe, Vučić je dužan je da razgovara sa svim partnerima SNS i, kako se ističe u saopštenju, "pokuša da obezbedi široku narodnu podršku za pobedu na predstojećim izborima". Sednica Glavnog odbora SNS, na kojoj će biti doneta odluka, zakazana je za petak, 17. februar 2017. godine.\nInače, u vrhu stranke apsolutna većina je za to da Vučić bude predsednički kandidat SNS, jer se, po partijskim procenama, jedino na taj način obezbeđuje pobeda u prvom krugu izbora. Prema izvorima iz SNS-a, ne postoje ozbiljnije primedbe na rad Nikolića, ali njegova kandidatura nosi rizik ulaska u drugi krug izbora, što kako ocenjuju u SNS-u, može da bude opasno u ovakvom rasporedu političkih snaga.


Najpopularnije letnje destinacije za građane Kosova • RTK\nNajpopularnije letnje destinacije za građane Kosova\nNajpopularnije letnje destinacije za građane Kosova su Crna Gora i Turska, destinacije koje mogu posetiti bez viza.\nTurističke agencije na Kosovu, zbog veoma duge, komplikovane i skupe procedure dobijanja viza i problema koji nastaju ukoliko se viza ne odobri, nisu u mogućnosti da realizuju sve destinacije i aranžmane za ovo leto. Ovakva situacija na Kosovu traje godinama i predstavlja problem, kako za razvoj turizma tako i za građane Kosova koji žele putovati.\n“Crna Gora je naša destinacija za ovo leto, tu nam je najbliže i mi nemamo pasoše sa kojima možemo putovati dalje. Najbolja je Crna Gora”, kaže Nemanja iz Dobrotina.\n“Putovaću kao i svakog leta, naravno, a destinacije koje možemo posetiti su tamo gde možemo putovati sa dokumentima koje imamo za sada, a to su Crna gora i Turska. Nemoguće je aplicirati za vize i planirati odmor, na primer Grčka, zato što možemo biti odbijeni, a putovanje moramo da rezervišemo i uplatimo”, dodaje Tijana iz Gračanice.\n“Građani Kosova nemaju bevizne pasose pa moraju da biraju destinacije u kojima mogu putovati bez viza. To je uglavnom Crna Gora”, kaže Bogoljub Marinković iz turističke agencije u Gračanici.\n“Pokušavamo da ponudimo nove destinacije građanima Kosova. I ove godine smo se potrudili, ali već godinama imamo ogroman problem sa dobijanjem viza. Ne možemo da realiziramo naše ideje kao što su Bugarska, Španija, Egipt. To su sve lepe destinacije koje su tražene kod nas, ali na žalasot ne možemo ništa da uradimo”, kaže Iljaz Bećiri, iz turistčke agencije iz Prištine.\nOn dodaje da je vizna taksa visoka, “pa zato polovina cene aranzma, koje se nude Kosovskim građanima, su zapravo troškovi za vizu”.\nPrema rečima naših sagovornika najpopularnije destinacije su Crna Gora i Turska.\n“Kao svake godine imamo prevoz za Crnu Goru, aranžmane i ovo ćemo nuditi do septembra. Treba da se poznaje tržište i kakve mogućnosti imaju građani kojima nudimo aranžmane. Treba se uzeti u obzir dokumenta i finansijska situacija”, kaže Bogoljub Marinković.\n“Najpopularnija destinacije je Turska za gradjane Kosova. Prodaja letnjih aražmana na Kosovu je bolja nego u regionu, zato što građanima ne treba viza da bi putovali tamo”, dodaje Iljaz Bećiri.\nZa razliku od ostalih država u regionu, Kosovo se razlikuje po gostoprimstvu i dobroj usluzi. Poslednjih godina zabeležen je veći broj posetilaca koji su uglavnom iz Velike Britanije, Danske, Japana, ali i sa Novog Zelanda i iz Amerike.\n“Poslednje tri godine dolaze ljude iz dijaspore i putuju, biraju naše aranžmane zato što su cene povoljnije u odnosu na EU”.\nKako napominje Bogoljub Marinkovic, Kosovo ima prelepe potencijale u svim oblastima, i prirodnim i kulturnim, turističkim. Kulturno nasleđe na Kosovu je na listi svetske organizacije o svetskom nasledstvu, pa njihovi aranžmani obuhvataju i obilaske srpskim svetinjama na Kosovu.\n“Kao i sve ostalo i na Kosovu je u fazi razvoja, mi imamo šta da ponudimo. Imamo ponude koje obuhvataju obilaske srpskim svetinjama”, kaže Bogoljub.\nKada putujete, tada dopuštate sebi da mentalno jačate, učite i steknete više razumevanja o životnim situacijama. Putovanje vas izvlači iz svakodnevnog života gde otkrivate svoje druge strane, koje ste zbog rutine zabovarili.